တော်တော်လေးကို ကိုးရိုးကားရားနိုင်ခဲ့တဲ့ ဂျပန်နိုင်ငံရဲ့ပထမဆုံးဝန်ကြီးချုပ် - JAPO Japanese News\nတော်တော်လေးကို ကိုးရိုးကားရားနိုင်ခဲ့တဲ့ ဂျပန်နိုင်ငံရဲ့ပထမဆုံးဝန်ကြီးချုပ်\nလာ 20 Jan 2020, 9:55 မနက်\n၁၈၄၁ခုနှစ်တွင် Hirofumi Ito ကို Yamaguchi စီရင်စုမှာမွေးဖွားခဲ့ပါတယ်။ ဝန်ကြီးအဖွဲ့အစည်းကိုဖန်တီးခဲ့သူ၊ လက်ရှိဂျပန်နိုင်ငံရဲ့ အစိုးရအဖွဲ့အစည်းကိုစတင်ဖန်တီးခဲ့သူတွေထဲကတစ်ယောက်ဖြစ်ပြီး ဂျပန်နိုင်ငံရဲ့ ပထမဆုံး ဝန်ကြီးချုပ်ဖြစ်ပါတယ်။\nဝန်ကြီးချုပ်ဆိုတဲ့ကြီးမားတဲ့ရာထူးရရှိထားတဲ့ ဝန်ကြီးတစ်ယောက်၊ သူ့မှာရှည်လျားတဲ့နှုတ်ခမ်းမွှေးတွေရှိလို့ စည်းကမ်းတင်းကျပ်တဲ့သူတစ်ယောက်များလားလို့ထင်မိစေပေမယ့် တကယ်တမ်းတော့ သူဟာ အရမ်းကို ကိုးရိုးကားယားနိုင်တဲ့သူတစ်ယောက်ပါ။\n၁၈၇၁ခုနှစ်မှာတော့ ဂျပန်အစိုးရရဲ့ မစ်ရှင်အနေနဲ့ အနောက်နိုင်ငံဘက်သိုစေလွှတ်ခံခဲ့ရပါတယ်။\nသူရဲ့အဖွဲ့ဝင်တစ်ဦးဖြစ်လာရတဲ့အကြောင်းရင်းကတော့ ယခင်ဂျပန်အစိုးရက အနောက်နိုင်ငံတွေနဲ့ချုပ်ဆိုထားတဲ့ မညီမျှတဲ့သဘောတူစာချုပ်ကိုဖယ်ရှားပစ်ဖို့ရည်ရွယ်ချက်ဖြစ်ပြီး ဂျပန်နိုင်ငံကိုကြီးမားတဲ့တိုးတက်မှု၊ အောင်မြင်မှုတွေရအောင်လုပ်ဖို့က အလွန်ပဲအရေးကြီးကြောင်းကိုလည်းပြောကြားခဲ့ပါတယ်။\nအနောက်နိုင်ငံကိုခရီးသွားတဲ့အတွေ့အကြုံတွေလည်းရှိပြီး အင်္ဂလိပ်စာစွမ်းရည်ကလည်းတော်တဲ့ Itoတစ်ယောက်ဟာမစ်ရှင်ရဲ့အဖွဲ့ဝင်တွေကို ဂုဏ်ယူစွာနဲ့ ပြည်ပမှာနေထိုင်တဲ့အကြောင်းတွေကိုပြန်လည်ပြောပြတဲ့အခါ အမြင်ကတ်ခံရ လူမုန်းခံရပြန်ပါတယ်။\nအဲလိုလူမျိုးတွေလည်းအခုထိရှိပါသေးတယ်နော်။ ဒါပေမယ့် ဒီလိုကိစ္စတွေကို Ito က လုံးဝမမှုပါဘူး။ သူကျွမ်းကျင်တဲ့အင်္ဂလိပ်ဘာသာနဲ့ နေထိုင်နိုင်တယ်ဆိုတဲ့မျှော်လင့်ချက်တွေနဲ့ သူ့လမ်းကြောင်းပေါ်သူလျှောက်လျက်ပါ။\nတစ်နေ့သောအခါကပေါ့ သင်္ဘောပေါ်မှာရန်ပွဲဖြစ်နေတာကိုသူမြင်လိုက်ရပါတယ်။ ဒါကိုမြင်တဲ့ Ito က ရန်ဖြစ်တာကို ကြားဝင်ရပ်တန့်စေခဲ့တယ်။ ပြီးတော့\n“အနောက်နိုင်ငံတွေမှာဆို ဒီလိုရန်ဖြစ်ကြတဲ့အခါမျိုးမှာ တရားရုံးမှာအမှုရင်ဆိုင်တာတို့ စစ်ဆေးစီရင်ခံတာတို့တွေလုပ်ပြီး ပြဿနာကို ဖြေရှင်းကြတာ” လို့ ပြောပြီး သူကိုယ်တိုင်တရားသူကြီးအဖြစ်သတ်မှတ်ကာ ရန်ဖြစ်ရတဲ့ပြဿနာကို ဖြေရှင်းဖို့ကြိုးစားလိုက်ပါတယ်။ ရလဒ်က. . .“Ito မင်း အရမ်းတွေဘဝင်မြင့်နေပြီနော် !” လို့ အနီးနားကလူတွေဆီက အပြောခံလိုက်ရပါတယ်။\nဧကရာဇ်မင်းရဲ့ရှေ့နေဆိုတာကိုမေ့သွားမိပြီး ဂျပန်ကိုယ်စားလှယ်တစ်ဦး အဖြစ်ဆက်ဆံခြင်းမခံခဲ့ရပါဘူး။ အဲဒီတုန်းက ဖုန်းတွေဘာတွေနဲ့ အတည်ပြုလို့မရ၊ ပြန်လာဖို့လည်း သင်္ဘောထွက်တဲ့ရက်ကို စောင့်ရတာရက်တော်တော်လေးကြာပါတယ်။ ဘာလုပ်ဖို့သွားလဲမသိဘူးနော်။ အခွန်တွေအများကြီးရင်းနှီးမြှုပ်နှံထားပြီးတော့မှ. . .\nသူမေ့လျော့တဲ့အရာတွေကအလွန်အံ့သြဖွယ်ရာတွေပါ။ နောက်ထပ်မေ့တဲ့ ကြီးမားတဲ့အပြစ်ကြီးရှိပါသေးတယ်။\n၁၈၈၉ ခုနှစ်ဖေဖော်ဝါရီလ ၁၁ ရက်နေ့မှာဂျပန်နိုင်ငံရဲ့ ပထမဆုံးဖွဲ့စည်းပုံအခြေခံဥပဒေ ဂျပန် Imperial ဖွဲ့စည်းပုံအခြေခံဥပဒေကို ပြဌာန်းခဲ့ပါတယ်။\nဒီအခမ်းအနားကို Imperial နန်းတော်မှာကျင်းပခဲ့ပြီး၊ Ito က ဖွဲ့စည်းပုံအခြေခံဥပဒေကိုဘုရင်မင်းမြတ်ထံအပ်နှံပြီး ပြဌန်းရမှာပါ။ ဒါပေမယ့်ရေးသားထားတဲ့ဖွဲ့စည်းပုံအခြေခံဥပဒေနှင့်အတူစာအုပ်ကို သူ့အိမ်မှာမေ့ကျန်မိသွားတဲ့ အဖြစ်အပျက်တောင်ရှိတယ်ဆိုပါတယ်။\nဘာတွေလုပ်နေတာလဲနော် အဲဒီလူက. . .လို့ထင်တဲ့လူအများစုရှိမယ်လို့ထင်ပေမယ့် အဲဒီခေတ်ကတည်းက ခေတ်သစ်ဂျပန်သို့ပြောင်းလဲတဲ့ အသွင်ကူးပြောင်းမှုကာလဖြစ်နေတော့ မလုပ်ရင်မဖြစ်တဲ့လုပ်စရာတွေကအများကြီးရှိပါတယ်။ ပြီးတော့ အဲဒီလိုလုပ်နိုင်တဲ့သူတွေရှားပါပြီး နိုင်ငံခြားတိုင်းပြည်တွေအကြောင်းလူနည်းနည်းလေးသိတဲ့ခေတ်ဖြစ်နေတော့ Ito ဟာအနာဂတ်အတွက် မျိုးစေ့တစ်ခုဖြစ်ခဲ့ပါတယ်။ အလုပ်အရမ်းများလွန်းလို့ သူဟာမွေ့ယာပေါ်မှာအိပ်ဖို့အချိန်တောင်သိပ်မရဘူးလို့ပြောခဲ့ဖူးပါတယ်။\nဒါပေမဲ့သူဟာ သတိမရှိတဲ့ သူတစ်ယောက်ဆိုတာကိုသိလိုက်တဲ့အခါမှာတော့ ဒီလိုကြောက်စရာမုတ်ဆိတ်မျက်နှာရှိတဲ့သူ့ရဲ့တည်ကြည်တဲ့ပုံရိပ်တွေကို ပူးတွဲမြင်ယောင်မိသေးရဲ့လား? လပေါင်းများစွာလှေနဲ့ခရီးနှင်လာပြီးနောက် ရှေ့နေဆိုတာကိုမေ့သွားမိရာက ပြန်သတိရတဲ့ အခိုက်အတန့်၊ သူဟာ ဘယ်လိုမျက်နှာမျိုးဖြစ်နေမလဲ။\nကိုယ်ကိုယ်တိုင်ပြုလုပ်‌ရေးဆွဲထားတဲ့ ဖွဲ့စည်းပုံအခြေခံဥပဒေကိုပြဌာန်းရမယ့်အချိန်မှာ အဲဒါကိုမေ့လျော့မိသွားတဲ့အခါ ဘယ်လိုများထိတ်လန့်မိခဲ့မလဲ။\nအဲဒါကိုစိတ်ကူးကြည့်တာလေးနဲ့တင် 伊藤博文( Ito Hirofumi ) ကို ပိုမိုရင်းနှီးနီးကပ်စွာခံစားမိပါတယ်။\nအသင်းဝင် ၈ ယောက်ပဲရှိတဲ့ အမျိုးသမီးဘောလုံးအသင်း\n၂ မိနစ်လေးနောက်ကျရုံနဲ့ ၅ နာရီလောက်ရပ်ဆိုင်းခဲ့ရ\nအနောက်တိုင်းသားတွေအတွက် မကိုက်ညီတဲ့ ဂျပန်နိုင်ငံ\nတောင်ပေါ်ကနေကြားရတဲ့ နတ်ဆိုးသံ !!!!!\nToilet ကနေပြန်ထွက်မလာတဲ့သမီးဖြစ်သူကို မိခင်ကိုယ်တိုင်သွားကြည့်လိုက်သောအခါ !!!!\nကျန်းမာရေးနဲ့ ညီညွတ်တဲ့ ဂျပန်ရှေးရိုးရာထုပ်ပိုးမှုပုံစံ !!!\nကမ္ဘာပေါ်မှာ ရေမြှုပ်အလွယ်ဆုံးမြို့ဖြစ်တဲ့ တိုကျိုမြို့\nဇိမ်ခံ sports car စီးလိုက်ရင် popular ဖြစ်သွားနိုင်ချေရှိလား ?\nUber EATS ရဲ့ deli သမားတို့ကြုံတွေ့ရတဲ့ ထူးဆန်းအံ့သြဖွယ်ရာများ\nအကောင်းဆုံးရှယ်ရထားကြီးစီးပြီး ငြိမ့်ညောင်းသာယာစွာခရီးထွက်ရအောင် !!\nဘယ်သူမှမဆင်းကြတဲ့ ထူးဆန်းဖွယ် ရထား platform တစ်ခု !\nသေခြင်းကို ကိုယ်စားပြုတဲ့ပန်းများ !!!


အင်္ဂလန်မြေမှာ လီဆူးတိုင်းရင်းသူဝတ်စုံလေးနဲ့ လည်ပတ်နေတဲ့ ခင်လေးနွယ် - Cele Platform\nအင်္ဂလန်မြေမှာ လီဆူးတိုင်းရင်းသူဝတ်စုံလေးနဲ့ လည်ပတ်နေတဲ့ ခင်လေးနွယ်\nအပျိုကြီးမမ ခင်လေးနွယ်တို့ကတော့ ချစ်သူရှိနေပြီလားဆိုတာ သံသယဖြစ်ချင်စရာပဲနော်။ Single အဖြစ်နဲ့ နေပြီး အခုတော့ချစ်ရတဲ့သူတွေ့ပြီလားဆိုတာတော့ သူမကိုယ်တိုင်အတိ အလင်းပြောမှပဲ သိရတော့မယ်ထင်ပါရဲ့ပရိသတ်ကြီးရေ။ လက်ရှိမှာတော့ မိခင်လေး တစ်ယောက် အင်္ဂလန်နိုင်ငံကို ရောက်ရှိနေပြီး သူမရဲ့ချစ်စဖွယ်ပုံရိပ်လေးတွေကို လူမှုကွန်ယက်မှာဝေမျှလိုက်တာပဲဖြစ်ပါတယ်။\nလီဆူတိုင်းရင်းသူလေးဖြစ်ပြီး သူမရဲ့ရိုးရာဝတ်စုံလေးကို အမြဲတမ်း အမြတ်တနိုးနဲ့ဝတ်ဆင် တတ်သူ တစ်ယောက်လည်ြး့ဖစ်ပါတယ်။ အသက်သုံးဆယ်ကျော်အရွယ်ဆိုတာ ထင်ရက်စရာမရှိအောင်ကို နုပျိုပြီးလန်းဆန်းနေတဲ့သူမရဲ့ပုံရိပ်လေးတွေက သက်သေပါပဲ။ အမြဲလိုလိုခရီးထွက်တတ်ပြီး ပျော်စရာအချိန်တွေကို အကျိုးရှိရှိကုန်ဆုံးတတ်သူ တစ်ယောက်ပေါ့။\nအမြဲတမ်းလန်းဆန်းတက်ကြွနေပြီး ချစ်ဖို့ကောင်းတဲ့ပုံစံလေးကတော့ တကယ့်ကိုသူမရဲ့ အားသာချက်လေးပေါ့နော်။ သူမရဲ့ပုံရိပ်လေးတွေကို ” အင်္ဂလန်ရောက် လီဆူမလေး တစ်ယောက်…. ချစ်သူမပါတော့ လွမ်းရတာပေါ့.. ” ဆိုပြီးဝေမျှလိုက်တာပဲဖြစ်ပါတယ်။ ချစ်စရာကောင်းတဲ့ လီဆူမလေးကို ချစ်တဲ့သူတွေရှိလား။Myanmarload\nအပြိုကွီးမမ ခငျလေးနှယျတို့ကတော့ ခဈြသူရှိနပွေီလားဆိုတာ သံသယဖွဈခငျြစရာပဲနျော။ Single အဖွဈနဲ့ နပွေီး အခုတော့ခဈြရတဲ့သူတှပွေီ့လားဆိုတာတော့ သူမကိုယျတိုငျအတိ အလငျးပွောမှပဲ သိရတော့မယျထငျပါရဲ့ပရိသတျကွီးရေ။ လကျရှိမှာတော့ မိခငျလေး တဈယောကျ အင်ျဂလနျနိုငျငံကို ရောကျရှိနပွေီး သူမရဲ့ခဈြစဖှယျပုံရိပျလေးတှကေို လူမှုကှနျယကျမှာဝမြှေလိုကျတာပဲဖွဈပါတယျ။\nလီဆူတိုငျးရငျးသူလေးဖွဈပွီး သူမရဲ့ရိုးရာဝတျစုံလေးကို အမွဲတမျး အမွတျတနိုးနဲ့ဝတျဆငျ တတျသူ တဈယောကျလညျွး့ဖဈပါတယျ။ အသကျသုံးဆယျကြျောအရှယျဆိုတာ ထငျရကျစရာမရှိအောငျကို နုပြိုပွီးလနျးဆနျးနတေဲ့သူမရဲ့ပုံရိပျလေးတှကေ သကျသပေါပဲ။ အမွဲလိုလိုခရီးထှကျတတျပွီး ပြျောစရာအခြိနျတှကေို အကြိုးရှိရှိကုနျဆုံးတတျသူ တဈယောကျပေါ့။\nအမွဲတမျးလနျးဆနျးတကျကွှနပွေီး ခဈြဖို့ကောငျးတဲ့ပုံစံလေးကတော့ တကယျ့ကိုသူမရဲ့ အားသာခကျြလေးပေါ့နျော။ သူမရဲ့ပုံရိပျလေးတှကေို ” အင်ျဂလနျရောကျ လီဆူမလေး တဈယောကျ…. ခဈြသူမပါတော့ လှမျးရတာပေါ့.. ” ဆိုပွီးဝမြှေလိုကျတာပဲဖွဈပါတယျ။ ခဈြစရာကောငျးတဲ့ လီဆူမလေးကို ခဈြတဲ့သူတှရှေိလား။Myanmarload\nရိုက်ကွင်းမှာ မတော်တဆဖြစ်ပြီး ဒဏ်ရာရရှိခဲ့တဲ့ ခိုင်သင်းကြည်


ရင်ခွင်တစ်ခု ဖန်ဆင်းခြင်း: ခြားနားရင်ခွင်\n“ရန်ကုန်သားရဲ့ရင်ခွင်တစ်ခုဖန်ဆင်းခြင်း တစ်လပြည့်မွေးနေ့ ”\nမင်္ဂလာပါ ခင်ဗျာ စာရှုလည်လာ မိတ်သဟာများ အေးမြသာယာရှိကြပါစေ ..... ဒီကနေ့ကျွန်တော့် ရဲ့“ရင်ခွင်တစ်ခု ဖန်ဆင်းခြင်း” ဘလော့လေး အသက်တစ်လ ပြည့်ပါတယ် လွန်ခဲ့တဲ့ တစ်လက ... ကျွန်တော် ရန်ကုန်သား ဒီအိမ်ကလေးကို တည်ဆောက်ခဲ့ပါတယ် .... ခုတော့ ချစ်ခင်လေးစားရပါသော စာဖတ်သူများ .... ဘလောဂါ ညီအစ်ကို မောင်နှမများရဲ့နွေးထွေးတဲ့ ကြိုဆိုမှု နဲ့ အတူ ကျွန်တော့် ဘလော့လေး အသက်ဝင် လာခဲ့ပါပြီ ... အဲဒီအတွက် စာဖတ်သူများနှင့်တကွ အစ်ကို အစ်မ ညီ ညီမ များအားလုံးကို အထူး ပင် ကျေးဇူး ဥပကာရ တင်ရှိပါတယ် ခင်ဗျာ .... မကြီးဝါ၊ သူငယ်ချင်းချစ်ခြင်းခြေရာ၊ ညီငယ်ဧရာသား နဲ့ ညီဇော် တို့ ရဲ့ အကူ အညီတွေ မပါခဲ့ ရင် ရန်ကုန်သားဆိုတာ ဖြစ်မလာနိုင်ပါဘူး ..... ကျေးဇူးအရမ်းတင်ပါတယ် ကျွန်တော့် ကို ပိုစ့် အသစ်တွေတင်တိုင်း ရှည်လျားထွေပြားစွာရေးထားသော ပွရောင်းရောင်းနဲ့ ကျွန်တော့်စာတွေကို အားပေး ဖတ်ရှုရင်း ကွန့် မန့် တွေ ရေးပေးသွားကြတဲ့ ဘလောဂါ မောင်နှမတွေ အားလုံးကို လည်း ပြောမပြနိုင် လောက် အောင် ကျေးဇူးတင်ပါတယ်ခင်ဗျာ။ အထူးအားဖြင့် မာရသွန်ပြေးနေတဲ့ ကျွန်တော့်ကို ညီငယ် တစ်ယောက်လို သတိပေး ဆုံးမ ပေးခဲ့တဲ့ အစ်ကိုမြစ်ကျိုးအင်း ကို လေးစားကျေးဇူးတင်ပါရစေ .....တစ်လသား ရှိပြီဖြစ်တဲ့ ကျွန် တော်ရန်ကုန်သားရဲ့ ဒီအိမ်လေးမှာ တင်ပြီးလေသမျှသော ပိုစ့်တိုင်း စာတိုင်း၌ အမှားအယွင်း တစ်စုံတစ်ရာများ ရှိခဲ့ရင်၊ အိမ်လာ လည်အခိုက် ဧည့်ဝတ်မကျေတာများရှိခဲ့ရင်၊ အစ်ကို အစ်မ ညီ ညီမတို့ အိမ်လေးများထံ ကျွန်တော် အလည်ရောက်ခဲ့စဉ်မှာ တစ်စုံတစ်ရာ ပြောမှား ဆိုမှား (အိမ်ရှင်ကို နာမည်အခေါ်မှားတာများ :D ) များ ရှိခဲ့ ပါရင် ခွင့်လွှတ်ပေးပါလို့အနူးညွတ် တောင်းပန်ပါရစေ ....\nတဆက်တည်းပဲ ဒီကနေ့ တင်မယ့် ပိုစ့်လေးအကြောင်း နည်းနည်း ပြောပါရစေ (လျှာရှည်ခြင်းဖြစ်ပါသည် ... :D ) မကြာခင်က တင်ဖြစ်ခဲ့တဲ့ “ရင်ခွင်တစ်ခု ဖန်ဆင်းခြင်း ” ပိုစ့်လေး နဲ့ ဆက်စပ် နေတဲ့ ဒီ “ခြားနားရင်ခွင် ဝတ္တုလေး ကို http://www.planet.com.mm/bookplanet/index.cfm/linkpage/read_story/id/692 မှာ ဂျူလိုင်လ ၂၉ ရက်နေ့ ကနေ ယနေ့ အထိ ရန်ကုန်သား အမည်နဲ့ တင်ထားခဲ့ပါတယ်။ ရေးထားတာတော့ “ရင်ခွင်တစ်ခုဖန်ဆင်းခြင်း” နဲ့ မရှေး မနှောင်းပါ ..... ကိုယ့်အိမ်မှာ တင်ဖြစ်ဖို့ လည်းတော်တော်လေး စဉ်းစားခဲ့ရပါတယ်။ မတင်ခင်မှာလည်း ခုတ်ထစ်ဖြတ်တောက်တာ လိုတာလေးတွေ ဖြည့်ချင် စွက်ချင်တာလေး တွေ ထပ်ဖြည့် ထားတာတွေ ရှိတဲ့ အတွက် planet.com.mm က “ ခြားနားရင်ခွင် ” နဲ့နည်းနည်းလေး ကွဲနေပါတယ် ... ရေးနေမကျတဲ့ ပုံစံဖြစ်လို့ရယ်စရာဖြစ်နေရင် ခွင့်လွှတ်ပေးပါ လိုတာရှိရင် အားမနာတမ်း ဝေဖန်ပေးပါလို့ပြောချင်ပါတယ် အဲဒီအတွက် ကျေးဇူးအရမ်းတင်နေမှာပါ ... အိမ်ကလေး တစ်လပြည့်တဲ့ အထိမ်းအမှတ် အမှတ်တရ လေးအဖြစ်ပါ။ ဧည့်ခံစရာ အစားအစာလည်း မရှိတဲ့ အတွက် ဒီဝတ္တုလေးနဲ့ ပဲ ဧည့်ခံ လိုက်ရပါတယ် .... အဲဒီအတွက် ခွင့်လွှတ်ပါ :D (ကပ်စေးနဲတာရော ဟို သယ်ချင်း ဖြူစင်ကြီး လို ချက်ပေးမယ့် သူ မရှိတာရော :D ... မကြီးဝါကို လည်း အားနာလို့ အပူမကပ်ရဲပါ ... သူက ပန်းတစ်ပွင့်နဲ့ ရန်ဖြစ်နေတာလည်း ပါပါတယ် :D... ငဇော် ကတော့ သိတဲ့ အတိုင်း ... ထင်းခွဲ ရေခပ် ပဲရတယ် .... ဧရာသားကတော့ ဘီယာ ဘီယာနဲ့ အော်တယ် .. နောက်ဆုံးတော့ စာတစ်ပုဒ်နဲ့ ပဲ ဧည့်ခံလိုက်ရပါတယ် ... အစ်မဂျာမုန်းအိမ်တို့ အစ်မရိုစ့် အိမ်မှာတော့ ကျွေးသမျှ အကုန်စားပြီးမှ ပြန်တာ ... ကိုယုယကြီး နဲ့ တောင် လုစားလာရသေးတယ် :D ... )\nကျွန်မ အိပ်ပျော်နေရာမှ နိုးသည်လည်းမဟုတ်။ အိပ်ပျော်နေသည် လည်းမဟုတ်။ အိပ်ယာ နိုးခါနီး မသိတသိ အချိန်ကလေးမှာ ပါးပြင်က နူးညံ့တဲ့ အထိအတွေ့ တစ်ခုကို ခံစားရင်းက သာယာကြည်နူးနေမိသည်။ မောင့်ရင် ခွင်မှာ ကျွန်မပါးလေးအပ်ထားရတဲ့ အရသာဟာ တ ကယ့်ကို ရစ်မူးဖွယ်ရာဖြစ်လို့ နေသည်။ မောင့် ရင်ခွင်မှာ မှိန်းနေရင်းက မျက်လုံး လေး အသာလှန်ပြီးကြည့်လိုက်ရင် မောင့် မျက်နှာ၏ တစ်စိတ်တစ်ပိုင်း နှင့် မောင့် မေးစေ့ သွယ် ဝိုင်းဝိုင်းကို တွေ့ ရမည်။\nအဲဒီလိုအချိန်မှာ မောင်များနိုးနေရင် ကျွန်မကိုပြုံးပြီး ကြည့်ကောင်းကြည့်နေမည်။ အဲဒီ နောက် မောင်ကျွန်မနဖူး ကို နူးညံ့စွာ နမ်းရှိုက်မည်။ မောင်က ကျွန်မ ကိုတင်းတင်း ကြပ် ကြပ် ပွေ့ ဖက်လိုက်တဲ့ အခါ ကျွန်မ ကလည်း မောင့်ရင်ခွင်ကို အသာနမ်းလျှက် မောင့်ကို ပြန်ပြီးဖက်တွယ်မိမည်။ မောင့်ရင်ခွင်ဟာ ကျွန်မအတွက် ဆွတ်ပျံ့ကြည်နူးမှုတွေ တမ်းတ မက်မောမှုတွေနဲ့ ပြည့်နှက်လို့ နေသည်။\nကျွန်မ မျက်လုံးကိုအသာဖွင့်ပြီး မော့ကြည့်လိုက်သည်။ ကျွန်မ နှလုံးသားသည် ရုတ်တရက် ဒိန်းကနဲ့ မြည်ကာ ကြောက်မက်ဖွယ်ရာ တုန်ခါသွားပါသည်။ ကျွန်မမျက်လုံးကို အသာလေး ပြန်မှိတ်ထား လိုက်ရသည်။ ကျွန်မရင်ခုန်သံကို ကျွန်မ ထိတ်လန့် ဖွယ်ရာ ကြားနေရသည်။ ကျွန်မ ရှက်ရွံ့ မှုတွေ သိမ်ငယ်မှုတွေ အပြင် အပြစ်တစ်ခုကို ကျူးလွန်လိုက်တဲ့ အခါမှာ ခံစားရ တဲ့ စိုးရိမ် ပူပန်မှုတွေကိုပါ ရောထွေးပြီး ခံစားလိုက်ရသည်။ ကျွန်မမျက်နှာတစ်ခုလုံး တရှိန်းရှိန်း နဲ့ပင်ပူလာ သည်။\nကိုဦး သည် ကျွန်မကို ညင်သာစွာပွေ့ ဖက်လျှက် အိပ်ပျော်နေစဲဖြစ်သည်။ ကိုဦး၏ အသက် ရှူသံကို တိုးသက် ညင်သာစွာ ကျွန်မကြားနေရသည်။ ကျွန်မ နဖူးပြင်ကို ကိုဦး၏ ဝင်လေ ထွက်လေများက ညံ့ညံ့သဲ့သဲ့ တိုးခတ် နေသည်။ ကျွန်မသည် နွေးထွေးလှသော ကိုဦး၏ ရင်ခွင်တွင် တခိုက်ခိုက်တုန်အောင်ပင် ချမ်းစိမ့်လာသလို ခံ စားနေရလေသည်။ ကျွန်မ ကိုဦး ကို စိတ်ထဲမှပင် အကြိမ်များစွာ တောင်းပန်နေမိသည်။\nကိုဦးနဲ့ ကျွန်မတို့ အိမ်ထောင်သက် မကြာသေးပါ။ ကျွန်မ မူးဝေစွာ နိုးထလာချိန်တွင် ဤ သို့ သော ရှက်ရွံ့ ဖွယ် ရာခံစားမှုတွေ ကျွန်မရဲ့ မသိစိတ်က မောင့်အပေါ် စွဲလမ်း တွယ်တာ မှု တွေ သည်ယနေ့ ထက်တိုင်ကြွင်းကျန်နေ စဲ။ ကျွန်မ သက်ပြင်းကို မသိမသာလေး ခိုးပြီးချ လိုက်ရသည်။ ကျွန်မရင်တွေ လေးလံလို့ နေသည်။ ကျွန်မရှူ ထုတ်လိုက်သော လေသည် အထစ်အငေါ့များစွာဖြင့်၊ ကျွန်မ ရင်တွေကလည်း လှိုက်လှိုက်ခါခါဖြင့် တုန်လို့နေလေ သည်။\nကျွန်မချစ်သူ မောင်သည် ဆယ်ကျော်သက်ဘဝမှသည် ကိုဦးနှင့်ကျွန်မ လက်မထပ်မီ တစ် နှစ်အလို အချိန်အထိ ကျွန် မနဲ့ အတူ အရိပ်လိုရှိနေခဲ့သူဖြစ်သည်။ ကျွန်မနှင့်မောင်သည် ခွဲလို့ ခွာလို့မရတဲ့ စုံတွဲ ရယ် လို့အပေါင်းအသင်း သူငယ်ချင်းများကပင် ငြူစူရလောက် အောင် တတွဲတွဲနှင့် မခွဲနိုင်မခွာရက် ချစ်ခဲ့ ကြ သူ များ ဖြစ်ခဲ့ လေသည်။\n“အချိုမြိန်ဆုံးပျော်ရွှင်မှု ကို အချစ်ဖြင့်ရရှိနိုင်သည် .....”\nကျွန်မ မောင့်၏ ပျော့အိညိုမောင်သောဆံပင်တွေကို ချစ်သည်။ မောင့်ရဲ့ လည်ဂုတ်နား ရောက်နေသော ဆံပင် ညိုညိုတွေ ဖြီးပေးတဲ့ အခါ မောင့်ဆံပင်တွေဟာ ဘီးနောက်သို့ မလိုက်ချင်သလို ရုန်းထွက်သွားတတ်သည်။ မောင့် မျက်ဝန်းတွေကို ကျွန်မကြည့်မိရင် မောင့်ရဲ့အဲ ဒီအကြည့်တွေ ခေါ်ရာနောက်ကို ကျွန်မ မျက်စိစုံမိတ်ကာ လိုက် သွားမိမည်ဖြစ်သည်။ မောင်ရယ် သွေးလိုက်ရင် တော့ ကျွန်မ ရင်ထဲမှာပင် လှိုက်ကနဲ မြူးသွားတတ်သည်။\nကျွန်မ ခင်ပွန်းကိုဦး တွင်တော့ မောင့်မှာလို ညိုမှောင်သောဆံပင်တွေထက် မဆိုသ လောက် ကြမ်းရှသော၊ အ နည်းငယ်ရှည်လာပါက အဖျားတွင် တွန့် ခေါက်သွားတတ်သော ဆံပင်းမျိုးသာရှိသည်။ ကျွန်မ ကိုဦးကို ခေါင်း လျှော်ပေးတဲ့ အခါ ကိုဦးက မောင့်လို ဘယ် နားလေးကို တော့ နှိပ်ပေး၊ ဒီနားတော့ယားတယ်၊ ဆံပင်တွေ ကို အတင်းကြီးမဖြီးနဲ့ နော် လို့ကျွန်မကို ဆရာ မလုပ်ပဲ အသာလေးငြိမ်သက်နေတတ်သည်။ ကိုဦးဆံပင်တွေကို ဖြီး ပေးတဲ့ အခါ သူ့ ဆံပင်တွေဟာ ဘီးနောက်ကိုလိုက်မည်ထက် ဘီးကိုကျစ်လိမ်၍ ဆွဲထား တတ်သော ဆံပင်မျိုး ဖြစ်လေသည်။\nကိုဦး၏ နက်မှောင်သောမျက်ဝန်းတွေသည် ကျွန်မမျက်ဝန်းမှသည် ရင်ထဲအထိ ထိုးဖောက် မြင်နိုင်သောမျက်လုံး မျိုးဖြစ်သည်။ သို့ သော် တည်ကြည်၍ ကြင်နာတတ်သော ဒီမျက်ဝန်း ပိုင်ရှင်တို့ သည် သူတို့ ရင်ထဲ ခံစားချက်တွေ ကို တစ်ပါးသူမသိမြင်အောင် ဟန်ဆောင်ဖုံး ကွယ်ထားနိုင်လွန်းကြသည်။\nမောင့် မျက်နှာသည် ကိုဦးလို ယောက်ျားဆန်လွန်းသောမျက်နှာ မျိုးမဟုတ်။ မောင့်မျက်နှာ သည် မုတ်ဆိတ် ပသိုင်းကင်းစင်လျက် နုညက်သည်။ ကိုဦး၏ မျက်နှာကတော့ ဒေါင့်ချိုး တိုင်းတွင် မုတ်ဆိတ်မွှေးပသိုင်းမွှေး တို့ကိုစနစ်တကျ ရိတ်ပယ် ထားသဖြင့် စိမ်းစိုလို့ နေ သည်။ ကိုဦးမျက်နှာက မောင့်မျက်နှာလို မချိုပေမယ့် ကိုဦးရဲ့တည်ကြည်မှုတွေက ကျွန်မ ရင်ထဲ မှာ ယုံကြည့်အားကိုးမှုတွေကို ပေါက်ပွားလာစေသည်။\nကျွန်မလေ မောင့်ချစ်သူဘဝမှာ မောင့်ရဲ့ချောမောလှပမှုကြောင့် ကျွန်မရင်ခွင်ထဲကနေ မောင်ထွက်သွားမှာ ကျွန် မကိုထားခဲ့ ပြီ မောင် တခြားသော မိန်းမတစ်ယောက်ရဲ့ ရင်ခွင် ကိုရောက်သွားမှာ ရူးသွပ်မတတ် ပူပင်ခဲ့ ရသည်။ မောင်ရဲ့ဖော်ရွေမှုတွေကြောင့် ကျွန်မနဲ့ မောင် အကြိမ်ပေါင်းများစွာ ရန်ဖြစ်ခဲ့ ရသည်။ မောင့်ရင်ခွင်မှာ ရှိစဉ်က မောင့် အချစ်တွေ ထက် မောင့်ကိုဆုံးရှုံးရမှာကို စိုးရိမ်ရတဲ့ ခံစားမှုတွေနဲ့ ပဲ ကျွန်မစိုးရွ့ံထိတ်လန့် နေခဲ့ရ သည်။\nမောင့်နှုတ်ခမ်းတွေသည် ယောကျာ်းတစ်ယောက် အတွက်ပါးလျလွန်း သည်။ သို့ သော် ကျွန်မ အဲဒီမောင့် နှုတ်ခမ်းရဲ့ အနမ်းချိုချိုတွေအောက်တွင် အသိပျောက်လုမတတ် ရူးသွပ် မိန်းမောခဲ့ ရသည်ပဲလေ။ မောင့်ရဲ့ ဖြူနွဲ့တဲ့ ဟန်ပန်တွေ ၊ ပူနွေးချိုမြတဲ့ အနမ်းတွေ၊ ကဗျာ ဆန်တဲ့ မောင့်စကားတွေ၊ မောင်ရယ်မောလိုက်ရင် ကျွန်မ ဘဝကြီး တစ်ခုလုံး ပြုံးပျော်သွား သလို တောင်ခံစားခဲ့ ရပါသည်။\nကိုဦးက မောင့်လို မနူးညံ့ပါ။ မောင်ဆိုပြသောသီချင်းတွေ မဆိုထားနှင့် သူအလွန်ကြိုက်နှစ် သက်ပါသည် ဆို သော သီချင်းတစ်ပုဒ်ကိုပင် ဖြောင့်အောင်ဆိုပြတတ်သူမဟုတ်။ ဂီတာတီး ၍ သီချင်းဆိုပြ ဖို့ ဆိုသည်မှာတော့ ကိုဦး ဘဝတွင် တွေးတောင်တွေးဖူးမည်မဟုတ်ဟု ကျွန်မထင်သည်။ မောင် ဂီတာတီးပြီးသီချင်းဆိုလိုက် ရင် ကျွန်မ မောင့်အသံနောက်သို့ စီး မျော၍ပါသွားတတ်သည်။ မောင့်ဂီတာတီးသော လက်သွယ်သွယ်တွေသည် ကျွန်မ မျက် လုံး ထဲတွင် ညင်သာစွာကခုန်နေတဲ့ ကချေသည်တွေလို။\nမောင်မျက်လုံးလေး မှေးစင်းလျက် သီချင်းညည်းနေ ပုံသည် ကျွန်မမျက်လုံးထဲမတော့ အ ပြစ် ကင်းသော က လေးတစ်ယောက်လို။ သို့ သော် ကိုဦးရင်ခွင်ကိုမှီနွဲ့ ရင်း ဗီစီဒီကာရာ အိုကေတွေနားထောင် ရတဲ့အခါကျပြန် တော့ ကိုဦးက ကျွန်မဆံပင်တွေကို ညင်ညင်သာ သာ ပွတ်သပ်ပေးနေတတ်ပါသည်။ ကျွန်မသည် ကိုဦး၏ အ ကြင်နာ တွေ အောက်တွင် အပြစ် ကင်းသော ကလေးတစ်ယောက်လို အိပ်ပျော်ချင်ခဲ့ ပါသည်။\n“ကျွန်မရဲ့ အသည်းနှလုံးက မီးပုံပေါ်မှာ.......\nသူ့ ရဲ့ ရက်စက်မှုတွေကို ပြင်းပြ ပူလောင်စွာခံစားရပြီ.....”\nကျွန်မ ရူးမတတ် ချစ်လှပါသော မောင့်ကို ထားပြီး ကိုဦးရဲ့ ရင်ခွင်ကို ဘာလို့ များ ကျွန်မခို ဝင်ခဲ့ ပါသနည်း။ ကျွန် မသူငယ်ချင်းအားလုံးက ဘာဖြစ်လို့ လဲ ဟူသောမေးခွန်းကိုမေး တိုင်း ကျွန်မ ရင်တွေနာကျင်ခဲ့ ရသည်။ ကျွန်မ မောင့်ကို အရာအားလုံးထက် ပိုပြီးချစ်ခဲ့ပါ သည်။ မောင့်မျက်လုံးတွေကိုချစ်သည်။ မောင့်အနမ်းတွေကို ချစ်သည်။ မောင့် ရင်ခွင်ကို စွဲလမ်းမိခဲ့သည်။ မောင့် ဂီတတွေ မောင့်သီချင်းတွေနဲ့ အတူ ကျွန်မ မောင့်ရင်ခွင်မှာ မှေး စက် ခဲ့ဖူးသည်။\nမောင် ဟာကျွန်မဘဝမှာ အလိုအပ်ဆုံးလူ၊ မောင်ရှိရင် ကျွန်မ တွင်အရာရာပြီးပြည့်စုံသည်။ ကျွန်မဘဝမှာ မောင် မရှိရင် မဖြစ်တော့ပါဘူးလို့ ကျွန်မသိလိုက်ချိန်မှာ ကျွန်မကို လက် ထပ်ဖို့တောင်းဆိုခဲ့ သည်။ မောင် ကျွန်မရင် ခွင်ကနေ ထွက်သွားခဲ့ ရင်ဟူသော စိုးရိမ်မှုတွေကြောင့် ကျွန်မအနားမှာ မောင် အမြဲရှိနေအောင် မောင့် တစ် မျက်နှာ ကို ကြည့် ပြီး လက်ထပ်ဖို့ ကျွန်မဆုံးဖြတ်ခဲ့သည်။\nဒါပေမယ့် ကျွန်မ မောင့်ကို အကဲခတ်မှားခဲ့ ပါသည်။ ကျွန်မ ကိုလက်ထပ်ပါလို့ မောင့်ကို တောင်းဆိုချိန်မှာ မောင် ဘက်က ငြင်းဆိုမှုဆိုတာကို ကျွန်မထည့် မတွက်ခဲ့ဘူးပေ။ မောင် ကသူ့ ကိုအချိန်ပေးပါလို့ ပြောခဲ့ ရင်တောင် ကျွန်မ ခွင့်ပြုလိုက်ဖို့ ပြင်ဆင်ခဲ့ ပြီးပြီ။ ကျွန်မ အထင်တွေ လွဲမှားခဲ့ ရသည်။ မောင်သည် ကျွန်မနဲ့ အတူ ပျော်ရွှင် ခဲ့ သည် မှလွဲ၍ ကျွန်မ ကို လက်ထပ်ပေါင်းသင်းဖို့ အသင့်ဖြစ်မနေခဲ့။\nကျွန်မရင်တွေ ကို တစ်စစီ ဆွဲစုတ်ပစ်လိုက်သလိုပင်ခံစားခဲ့ ရပါသည်။ မောင့် မျက်လုံးတွေ က တောင်းပန်မှုတွေ နဲ့ စိုးထိတ်နေပေမယ့် ကျွန်မ မောင့်ကို အားကိုးတဲ့ စိတ်တွေကတော့ ပြိုကျပျက်ဆီးလို့ ကုန်သည်။ ကျွန်မ အ သက်နှစ်ဆယ့်ရှစ်နှစ်ရှိခဲ့ပြီ။ မိဘတွေရဲ့ ပူပန်မှု တွေ၊ ကျွန်မဘဝအတွက် လိုအပ်နေသော လုံခြုံမှုတွေ၊ မောင်နှင့် အတူ ဖဝါးခြေထပ် အတူ ရှိနေခဲ့ တဲ့ အချိန်ကတွေက ကျွန်မကို လက်ထပ်ဖို့ တွန်းပို့ လာခဲ့ ပြီလေ။\nအချစ်ကပင် ပေးထားခဲ့ ခြင်းဖြစ်သည် ..... ”\nမောင့်မှာ ကျွန်မကို ချစ်တဲ့ အချစ်တွေကလွဲရင် ဘာမှကိုမရှိတာပါလား။ အနည်းဆုံးတော့ ကျွန်မ ယုံကြည် အောင်ပဲဖြစ်ဖြစ် မောင်ကြိုးစားခဲ့ သင့်သည်။ ကျွန်မ မောင့်ကို ထားပစ်ခဲ့ ပါသည်။ နောက်ဆုံးအချိန်မှာ ကျွန်မ မောင့်မျက်နှာကို မကြည့်ဖြစ်ခဲ့ ။ မောင့်မျက်ဝန်းတွေ ကို မြင်လိုက်ရရင် မောင့်ရဲ့ ကြေကွဲ မှုတွေကို ရင်ဆိုင်လိုက် ရရင် ကျွန်မရဲ့ ဆုံးဖြတ်ချက် တံတိုင်းကြီး တဝုန်းဝုန်း ပြိုလဲကုန်မှာကို သိနေခဲ့ ၍ ဖြစ်ပါသည်။\n“ ပန်းဆု ချစ်တဲ့ သူတစ်ယောက်ကို မေ့ပစ်ဖို့ ဆိုတာ ဘယ်လောက်ခက်ခဲတယ်ဆိုတာ ကိုယ်နားလည်ပါ တယ်။ စိတ်မှာ ကြိမ်ဖန်များစွာ စွဲလန်းခဲ့ တဲ့ ခံစားချက်တွေကို ဖျောက်ဖျက် ပြစ်ရမယ် လို့ ကိုမပြောပါဘူး။ ပန်းဆု ကို နဲ့ လက် ထပ်လိုက် ရင် ပန်းဆုကို့ ကိုချစ် လာဖို့ ကကို့ တာဝန်ပဲ။ အတိတ်က ဖြစ်ခဲ့ တာတွေကို ပန်း ဆု မေ့သွား အောင် အချိန် ယူပြီး ကို ကြိုးစားမယ်။ ပြီးတော့ ပန်းဆုကို ရော ပန်းဆုရဲ့ ဂုဏ်သိက္ခာကိုပါ ကို ယုံကြည် တယ်။ အဲတာတစ်ခု တည်းနဲ့ ပန်းဆုကို ကိုလက်ထပ်ဖို့ ဆုံးဖြတ်လိုက်တာ။”\nကိုဦး မျက်လုံးတွေက မောင့်မျက်ဝန်းတွေနဲ့ ခြားနားစွာ ယုံကြည့်မှုတွေနဲ့ တောက်ပနေ ခဲ့ သည်။ကျွန်မနဲ့ မောင် ပတ်သက်ခဲ့သည်တို့ ကို ကိုဦးက လျစ်လျူရှုပေးနိုင်ခဲ့သည်။ ကိုဦး နှင့် လက်မထပ်မီ တစ်နှစ်တာသည် မောင့် ရင်ခွင်မှ ပြေးထွက်လာသော ကျွန်မအတွက် မုန်တိုင်းထန်ထန် လေထန်ထန်နဲ့ အရူးတစ်ပိုင်းဖြစ်ခဲ့ ရသော နေ့ရက်များဖြစ်ခဲ့သည်။ မောင့်ကို သတိရစိတ်တမ်းတစိတ်တွေနဲ့လမ်းခုလတ်ကနေ ပြန်လှည့်သွားရန် ကျွန်မ အကြိမ်ကြိမ် စိတ်ကူးခဲ့ မိသည်။\nသို့ သော် ကိုဦး သည် ပါရမီကောင်းသော ပန်းပုဆရာတစ်ယောက်လို ကျွန်မကို ထုဆစ် ပေးခဲ့ သည်။ ကျွန်မ နွမ်းနယ်နေချိန်တွင် ကိုဦးသည်အားဆေးတစ်ခွက်ဖြစ်ခဲ့ သလို၊ ကြေ ကွဲ နာကျင်နေချိန်တွင် ကျွန်မ အယောင် ယောင်အမှားမှားနဲ့ခေါင်းထားငိုရှိုက်ခဲ့ ရသော ရင်ခွင်ကိုလည်း ပေးခဲ့သည်။ ကျွန်မ မောင့်ရင်ခွင် ကထွက် ခွာလာအပြီး တစ်နှစ်အကြာ တွင် ကိုဦးနှင့်လက်ထပ်ခဲ့ ပါသည်။\nခေါင်းလောင်းဆိုတာ မထိုးမချင်း ခေါင်းလောင်းလို့ မမည်ဘူး.....\nသီချင်းဆိုတာ မဆိုမချင်း သီချင်းရယ်လို့ မမည်ဘူး.....\nအချစ်ဆိုတာ မပေးဆပ်ရင် အချစ်ရယ်လို့ မမည်ဘူး .....\n( Oscar Hammerstein --American Song Writer-- )\nကျွန်မ၏ မင်္ဂလာဦးနေ့ ရက်များသည် ဘယ်တော့မှ ပြန်မလိုချင်လောက်အောင် ခါးသီးနာ ကျင်မှုများနှင့် ပြည့်သိပ်လို့ နေသည်။ သို့ သော် ကိုဦး ၏ ရင်ခွင်သည် ကျွန်မ အတွက် အာ ဟာရဖြစ်စရာ ပျားသကာတွေ၊ ကျွန်မအမောပြေ သောက်သုံးစရာ ရေချိုအေးတွေနဲ့ ၊ နွေး ထွေးလုံခြုံမှုတွေ အေးမြသာယာမှုတွေဖြင့် ပြည့်နှက် နေခဲ့သည်။\n“ကို လေ ဒီတစ်သက်မှာ တစ်ခါမှ မချစ်ခဲ့ ဖူးဘူး။ ပန်းဆုကို မေမေ စိတ်ချမ်းသာရင်ပြီးရော ဆိုပြီး လက်ထပ်ဖို့ ခေါင်ငြိမ့်ခဲ့တယ် ဆိုတာကိုယ်ဝန်ခံပါတယ်.....ဒါပေမယ့် ပန်းဆုကို တွေ့ ရတော့ ကိုယ့်ဘဝကို အလှဆင်ပေးမယ့် ပန်းလေးတစ်ပွင့်ကို တွေ့ လိုက်ရသလိုပဲ .... ကို ပျော်နေခဲ့တယ် သိလား ပန်းဆု .... ပန်းဆုဟာ ကို့ အတွက် အဖိုးမဖြတ်နိုင်တဲ့ ဆုလာဘ်တစ်ခုပါ ... ပန်းဆုကို စတွေ့ လိုက်ရတဲ့ နေ့ ကတည်းက ပန်းဆုကို ကို ချစ်မိသွားတယ်ထင်ပါရဲ့...\nကိုဦးရဲ့ ကမ္ဘာမှာ ကျွန်မပျော်လာပါသည်။ ကျွန်မ ဟာပန်းတစ်ပွင့်ဖြစ်တယ်ဆိုရင် ကိုဦးဟာ ဥယျာဉ်မှူးတစ် ယောက် လို ပန်းတွေကို ပွင့်လန်းစေသူဖြစ်သည်။ မောင့်ရဲ့ ရင်ခုန် လှိုက် မော ဖွယ်ရာ ရင်ခွင်တွင် ကျွန်မပျော် ရွှင် ခဲ့ သလို ကိုဦး၏ နွေးထွေးလုံခြုံသောရင်ခွင်တွင် ကျွန်မပြုံးလာနိုင်ခဲ့ ပြီ။ ဒါပေမယ် ကျွန်မကို ခွင့်လွှတ်ဖို့ ကိုဦးကို တောင်းပန်ရဦးမည်။မိုးလင်းတိုင်း အိပ်ရာနိုးတိုင်း ကျွန်မသတိရ သင့်သည့်သူမှာ ကိုဦး ဖြစ်နေသင့် ပါလျှက်နဲ့ ကိုဦးရင်ခွင်မှာ အိပ်စက် လျှက် တစ်ပါး ယောက်ျားတစ်ယောက်၏ ရင်ခွင်ကို (မသိစိတ်နဲ့ ဖြစ်စေ)တမ်းတ လွမ်းဆွတ်နေသော ကျွန်မသည် ကိုဦး၏ ရင့်ကျက်တည်ကြည်မှု နား လည်ခွင့်လွှတ်မှု များ အောက်တွင် သိမ်ငယ်နေမိသည်။ ဗုဒ္ဓဘာသာ မြန်မာမိန်းမတစ် ယောက် အနေဖြင့် တစ်ပါးသော ယေက်ျားကို ကာမပိုင်ရှိလျှက်က အိပ်မက် မက်ခြင်းသည် ပင် အပြစ်ကား ကြီးမားလှပြီဖြစ်သည်။ ကိုဦး ခွင့်လွှတ်နေပါစေ ဦးတော့ ကျွန်မ ကို ကျွန်မ ခွင့်မလွှတ်နိုင်။\n“ ကို ကအသစ်အဆန်း လုပ်ရတာ သဘောကျတယ် ပန်းဆုရဲ့ ။ ကိုလေ လွန်ခဲ့ တဲ့ တစ်နှစ် လောက်က ဥယျာဉ်တစ်ခု စပြီးစိုက်ပျုိးခဲ့ တယ်။ ကိုစိုက်ပျိုးတဲ့ ဥယျာဉ်က အသီး အပွင့် တွေ နဲ့ ဝေဝေဆာဆာ ဖြစ်လာမယ်ဆိုတာ ကိုယုံ ကြည်ခဲ့တယ်။ ကို ကလေ ဖြူစင်နေတဲ့ ပန်းတစ်ပွင့်ကို ခူးရမှာထက်၊ လှပလွန်းလို့ ခူးဆွတ်သွားပြီဖြစ်တဲ့ ပန်းလေးကို ကိုယ့် ရင်ခွင်မှာ ဘယ်လိုလန်းဆန်းစေမလဲဆိုတာကိုပဲ စိတ်ကူးရင်ခဲ့တာ ..... အဲ့ဒါ အချစ်ဖြစ်မယ် ပန်းဆုရဲ့ ... ကို့ရဲ့ အချစ်တွေ ကို ပန်းဆုရဲ့ အင်အားတွေပဲ ဖြစ်စေချင်တယ် .... ကို့ ကို ပန်းဆု ချစ်လာတဲ့ တစ်နေ့ မှာ ကို သတ္တိတွေ အရင်ကထက် ပိုပြီးကောင်းလာမယ် ထင်တယ်ဗျာ ..... ”\nအချစ်မှာ ဝန်ထုပ်ဝန်ပိုး ဆိုတာ မရှိ....၊\nဘယ်တော့မှလည်း ဒုက္ခတစ်ခုဖြစ်တယ်လို့ မသတ်မှတ်....၊\nသူ့ ရဲ့ ချစ်အင်အားတွေ ဘယ်လို တိုးပွား ခိုင်မာလာမလဲဆိုတာ ကိုပဲ သူကြိုးစားနေတာ.....။\nမဖြစ်နိုင်ဘူးဆိုတဲ့ ဆင်ခြေတွေနဲ့ လဲ အယူခံမဝင်တတ်ဘူး .....\nဒါကြောင့်မို့ အချစ်ဟာ အရာတိုင်းကို မြုပ်နှံသဂြို င်္လ်လိုက်နိုင်တာ ...။ (- Thomas A. Kempis - )\nကိုဦး ၏ခွင့်လွှတ်နားလည်သော၊ နေရောင်ကြောင့် နွမ်းနယ်နေသော ပန်းလို ကျွန်မကို၊ လရောင်လိုအေးမြ သာ ယာမှုတွေပေးခဲ့သော၊ အကြင်နာတွေကြောင့် မောင့်ကို တမ်းတ စိတ်တွေသည် တဖြည်းဖြည်း မှေး မိန်လာပါပြီ။ ဒါပေမယ့် မောင်ရယ် မောင့်ကို လမ်းခွဲ ထွက်ခွာဖို့ ဆုံးဖြတ်လိုက်တုန်းက ပြောရတာလွယ်ကူ သ လောက် မောင့် ကို မေ့ဖို့ က တော့ ကိုဦး သာ ဒီလောက် နားလည်မပေးခဲ့ ရင်ကျွန်မ သေပင်သေသွားနိုင် လောက် အောင် ခက်ခဲ လေးလံခဲ့ပါတယ်။\nကျွန်မ ကိုဦး ရင်ခွင်မှာ (ကိုဦးရင်ခွင်ပါလားဟူသော အသိစိတ်ဖြင့်) ကိုဦး၏ စိမ်းညိုညိုမေး ဖျားကို အသာနမ်း လိုက် မိပါသည်။ ကျွန်မ နှုတ်ခမ်း၏ အထိအတွေ့ ကြောင့် ပြုံးရွှင်စွာ နိုး ထလာသော ကိုဦးက ကျွန်မကို အထူး တဆန်း ငုံ့ ကြည့်သည်။ သူ့ ဇနီး ကျွန်မ ဒီကနေ့ ထူးခြားနေတယ်ဆိုတာ ကိုဦးသိသည်ပေါ့။ ကျွန်မ ရှက်ရွံ့ စွာ ကိုဦးရင် ထဲသို့ ခေါင်းထိုးခါ ကျွန်မပါးနှင့် ထိကပ်လိုက်မိသည်။ ကိုဦး ရင်က နွေးထွေးနေသည်။ ကိုဦးရင်ခုန် သံ က တိုးသက်သက် မှန်စွာကြားနေရသည်။ ကိုဦးရင်ခွင် ၏ နွေးထွေးမှုက ကျွန်မပါးပြင်မှသည် တစ်ကိုယ်လုံး သို့ပျံ့ နှံ့ သွားလေသည်။\nကိုဦး ကကျွန်မကို ခပ်တင်းတင်းဖက်တွယ်လိုက်ပြီး လှိုက်ဖိုစွာရယ်မောလိုက်သည်။ ကျွန်မ ရယ်သံတွေက လည်း ကိုဦး ရယ်သံနဲ့ အတူစည်းချက်ကျစွာ ထွက်ပေါ်လာသည်။ ကိုဦးကို ကျော်၍ ပြတင်းတံခါးဆီမှ ဝင်လာသော နေရောင်ခြည်နွေးနွေး တွေသည် ကိုဦး ရင်ခွင်နှင့် အပြိုင် တောက်ပနွေးထွေးလို့ နေသည်။ ကျွန်မနဖူးကို ကိုဦးက ညင်သာစွာ နမ်းရှိုက်လိုက် သည်။ ထွက်ပေါ်လာသော နေခြည်နုနုနဲ့ အတူ ကိုဦး၏ ပျော်ရွှင်မှုတွေသည် ကျွန်မရဲ့ပျော် ရွှင်မှုများ ဖြစ်လာခဲ့ပါသည်။ ကျွန်မ မောင့်ကို တောင့်တမိခဲ့သော နံနက်ခင်းအချိန်များသည် ဤ နံနက် ခင်းတွင် ဆုံးခန်းသို့ တိုင်ခဲ့ လေပြီတည်း။\nPosted by yangonthar at 4:14 AM\nခံစားရပါလား ကိုကို ရန်ကုန်သားရယ်\nတစ်နှစ်ပြည့်က နေ နှစ်များစွာတိုင်\nအောင်မြင်ခြင်း ပျော်ရွှင်ခြင်းများနဲ့ ခရီးဆက်....\nတကယ်တော့ အချစ်ဆိုတာက ပြာအောက်က မီးခဲ ရဲရဲတွေလိုပါပဲ....\nပေးဆပ်ရတဲ့ အချစ်အတွက် တန်ပြန်သက်ရောက်မှုက.....\nထင်တာတွေ စိတ်ကူးတည့်ရာတွေ ဝင်တွေးသွားတယ်...\nအနမ်းလေးတွေနဲ့ မင်္ဂလာနံနက်ခင်းလေးတွေကို အဆုံးသတ်ပေးလို့ ခံစားကြည်နူးရပါတယ်ဟာ။။။\nအိမ်လေး တစ်လမှ နှစ်ပေါင်းများစွာ နင်အသက်ရှုတဲ့ထိပေါ့ အောင်မြင်ပါစေ။\nအသက်မရှုတော့တဲ့အချိန်မှာလဲ လူတစ်ယောက်ယောက်ရဲ့ နှုတ်ဖျားမှာ သယ်ရင်းရဲ့ ပိုစ့်လေးက ပညာသားပါတဲ့ စကားလေး၊ စာလေးတွေ အမှတ်မထင် ကျန်ရစ်နိုင်ပါစေဟာ။ ငါ့ရင်ထဲကစကားနော်။\nဘာမှမကျွေးတဲ့ ကပ်စီးကုတ်ကို တွေ့ မှ အပြတ်ကျွေးခိုင်းမယ်။ မုန့် မုန့် မုန့်။ ဟဲဟဲ ပျော်ရွှင်ပါစေ ရကောက်ရေ.....\nကိုရန်ကုန်ကြီး...စောစောလာတာလည်း နောက်ကျသွားတာပဲ...လက်ဆိပ်ရှိတဲ့သူတွေကတော့ ဘာပဲ ရေးရေး ကောင်းနေတာပဲနော်... စာရေးစရာလုပ်လို့ ရနေပြီ...အင်း ကိုရန်ကုန်ရဲ့ ခြေဖျားတောင် မမီသေးဘူး... အများကြီးလေ့လာရဦးမယ်...\nကိုရန်ကုန်သားရေ...နေကောင်းပါလား...စာလေးတွေက ဖတ်လို့ ကောင်းတယ်...အရမ်းကို လှတယ်...စာရေးဆရာ ဖြစ်နိုင်နေပြီ...ကိုရန်ကုန်ဆီက လေ့လာတုယူစရာတွေ အများကြီးပဲ..\nတကယ့် အဖြစ်လေးများလား...ထင်မိပါရဲ့ စာရေး တော်တော်ကောင်းပါတယ်... ။ နောက်ထပ် ရေးလာမယ့် စာများကိုလဲ စောင့်မျှော်နေပါ့မယ်..။\nနှုတ်ခမ်းပါးလေးနဲ့လို့ ဒါပေမယ့် နှုတ်ခမ်းပါးလေးကို ချစ်တယ်လို့ ချွဲချွဲနွဲ့နွဲ့ ပြောတတ်တဲ့သူကို မြင်ယောင်လာမိစေတယ်။\nဆံပင်ညိုတွေက ပါးလိုက်တာဆိုပြီး လက်ကလေးနဲ့ ဆံညိုမျှင်လေးတွေကို ဆော့နေတဲ့သူကို လွမ်းစေမိတယ်။\nအပြစ်ကင်းတဲ့ချစ်ခြင်းတွေ ချစ်သူနဲ့ကြင်သူထပ်တူညီဖို့အရေး ဆုတောင်းပေးပါတယ်\nအချစ်ကပင် ပေးထားခဲ့ ခြင်းဖြစ်သည် .....\nခင်ပွန်းသည်ရဲ့ ရင်ခွင်ကနေ မောင့်ကို သတိရနေမှုကို ဖယ်ခွာလိုက်နိုင်တဲ့ ပန်းဆုကို တကယ်ကို လေးစားမိပါတယ်\nတစ်လသား ဘလော့လေး ကိုရန်ကုန်သား ဒီထက် ဒီထက် ပို့စ်ပေါင်းများစွာကို ထပ်ဖန်တီးနိုင်ပါစေနော်\nတစ်လသားဆိုပေမဲ့လဲ အကို ရန်ကုန်သားရဲ့လက်က တကယ့် စာရေးဆရာ ဝါရင့်တစ်ယောက်ရဲ့ လက်လို\nအနော်တော့ အကို့ကို အားကျလို့ ဝတ္ထုတိုတွေ လိုက်ရေးကြည့်နေမိတယ် :P\nတစ်လပြည့်နှင့်အတူ အမြဲရှင်သန်နိုင်ပါစေ ရှငိ\nရင်ခွင်တစ်ခု ဖန်ဆင်းခြင်းရဲ့ ပန်းဆုဖက်မှ မြင်ကြည့်ခြင်းပေါ့....\nနှစ်ခုစလုံးကောင်းတယ်ဆိုတာ အထူးပြောစရာမလိုတော့ဘူး ထင်ပါတယ်။\nမောင်ဆိုတဲ့ လူဖက်ကကော ရေးဦးမှာလား။\nအင်းးး ဖတ်လို့တော့ ကောင်းပြီးသားပဲ.\nမဝေဖန်လိုတော့ပါဘူး. ကောင်းပြီးရင်း ကောင်းနေပါတယ်..\nမြန်မာပြည်ပြန်ရောက်ရင် စာရေးဆရာပဲလုပ်ပေတော့ ။း)\nဟိုကောင်လေး အလှတရားကတော့ ဘာသာပြန်စာရေး\nဆရာကြီး လှသန်းတင့် ပေါ့. ဟဟ\nတစ်လပြည့်မွေးနေ့မှသည် ရေးချင်တဲ့အထိ ပျော်ရွှင်ချမ်း\nမြေ့ အနှောက်အယှက်ကင်းစွာ စာတွေအများကြီး ဆက်\nအင်းးးးးးး ရေးတတ်လိုက်ထှာ မိန်းကလေး နေရာက ရော ပထမတပိုင်းက ယောက်ျားလေး နေရာ (ကိုဦးနေရာ) ကရော ရေးထားတာ ညက်နေတာပဲ ဘာမှပြောစရာမရှိ အမှတ်အပြည့်ပေးလိုက်သည်\nအော် ဆုပေးဖို့မေ့နေတယ် ဒါကြောင့်ပြောတာ ဇာတ်လမ်းမှာတင် မြောသွားပါတယ်ဆိုမှ\nတလပြည့်မှသည် နောက်နှစ်ပေါင်း များစွာတိုင် ဘလော့ဂ်ကို ပျော်ရွှင်စွာ ဂင်းနိုင်ပါစေ\nရှုထောင့် ၂ ခုစလုံးကရေးထားတာအရမ်းကောင်းပါတယ်ဗျာ..မိန်ကလေးဘက် ကခံစားပြီးရေးတာ ကိုပိုသဘောကျတယ်..ရင်ခွင်တစ်ခု ဖန်ဆင်းခြင်း ဘလော့လေး ၁ လပြည့်မှသည် နှစ်ပေါင်းများစွာ အောင်မြင်မှုရပါစေ...\nကိုရန်ကုန်သားရဲ့ တစ်လသားဘလော့လေးမှသည် ရင်ခွင်လေးတစ်ခု ဖန်ဆင်းနိုင်တဲ့အထိ ပျော်ရွှင်ချမ်းမြေ့ဖွယ်ရာနေ့ရက်များကို ဖြတ်ကျော်နိုင်ပါစေလို့\nဖတ်လို့သိပ်ကောင်းတဲ့အရေးအသားလေးပါ... တစ်လသားနဲ့လဲမတူဘူး... (ဆရာကြီး)နဲ့ဘဲတူတယ်း)\nအစ်ကိုရေ ဒီဝတ္ထုတိုလေးနဲ့ ပက်သတ်လို့တော့ ဘာမှ ပြောစရာ မရှိပါဘူး၊ facebook မှာတည်းက comments တွေ အများကြီးရခဲ့ တဲ့ ပိုစ့်လေ။ Planet မှာ လည်းတင်ပြီးသွားပြီ ဆိုတယ့် အတွက် အရေး အသားပိုင်းရော၊ အယူအဆပိုင်းရော ဆွေးနွေးစရာ မလိုတော့ လောက်အောင် ကောင်းပြီးသားပဲနော့။ ဒီဝတ္ထုလေး မှာ မိန်းကလေး ဘက်ကနေရေးပြပြီး ကလောင်စွမ်းပြ သွားတာကို အားလုံးလည်း မြင်နေကြပါပြီ။\nဘလော့လေးက တစ်လပြည့်ရုံပဲ ရှိသေးတယ် ဆိုပေမယ့် အစ်ကို့စာတွေကတော့ တကယ့်ကို ၀ါရင့်လက် ပါပဲ။ အစ်ကိုဘလော့ စရေးတဲ့ အချိန်မှာ အစ်ကို့ဘလော့ကို ကြေညာပေးရတဲ့ အတွက် ကျွန်တော့်မှာ အများကြီးကျေးဇူးတင်ခံရပါတယ်။ အခုလို ဘလော့ကောင်းလေ တစ်ခုကို မျှဝေပေးတဲ့ အတွက်ပါတဲ့။ အဲဒီ့လို ပြန်လာပြောကြတိုင်းလည်း ၀မ်းသာဂုဏ်ယူမ်ိပါတယ်။ (ကျွန်တော် သိနေတယ်လေ၊ အခုမှ စတယ့် ဘလော့ အသစ်ဆိုပေမယ့် ဖတ်မိလိုက်တာနဲ့ အားလုံးနှစ်ခြိုက် ကြလိမ့်ဆိုတာ။)\nတစ်လပြည့် မှသည် စာကောင်းပေမွန်လေးများ များစွာဆက်လက် ရေးသားနိုင်ပါစေ အစ်ကိုရေ။\nကျွန်တော်တစ်ခါ ပြောဖူးသလိုပဲ အစ်ကို မပြန်ခင် ဒေါက်တာရဲနိုင် ရဲ့ "အနောက်ကိုရွေ့ အရှေ့ကိုမျှော်" လို masterpiece တစ်ခုလောက် ဖန်တီးသွားပါဦးလို့ တိုက်တွန်းပါရစေ ခင်ဗျာ။ ( ကုန်ကြမ်း မရှိသေးရင်တော့ ရှာပေါ့နော် အစ်ကို၊ ကျွန်တော့် အစ်ကိုက ရုပ်ဖြောင့်ပြီးသားပဲ ...ဟဲဟဲ)\nအပေါ်မှာ အစ်မမယ်ကိုး ပြောသွားသလို မောင်ဆိုတဲ့ လူနေရာက ခံစားပြီး တစ်ပုဒ်လောက်ထပ်ရေးရင် ကောင်းမယ် ထင်တယ်နော် အစ်ကို။ ကျွန်တော် ဟိုတခါတောင်းဆိုထားတဲ့ "သူလေး" အကြောင်းလည်း မျှော်နေမယ်နော။\nအဲ ... အစ်ကိုရေ၊ မမေ့မလျော့ အော်သွားပါတယ် ဘီယာ ...ဘီယာ ...ဘီယာ .. ဟဲဟဲ :)\nနာ့လာဖတ်တာ ဒါနဲ့ဆို ၃ ကြိမ်မြောက်ဘဲ ။ နင်ရေးတတ်လိုက်တာဟယ်။ မျက်လုံးထဲ ကွင်းကွင်းကွက်ကွက် ပေါ်အောင်ရေးတတ်တယ်။\nတစ်ခါတစ်လေ ချစ်သူကို သိပ်ချစ်ပေမဲ့ လက်ထပ်ဖို့ မဖြစ်နိုင်တဲ့ အခြေအနေတွေ ရှိသေးတာကိုဟယ်။\nဘာပြောပြော နင်ဝတ္တူလေးတွေ အရမ်းကောင်းတယ် သိလား။\nဘလော့လေး တစ်လပြည့်အတွက် ဝမ်းသာပါတယ် မောင်လေးရေ။ “ရင်ခွင်တစ်ခု ဖန်ဆင်းခြင်း” နဲ့ “ခြားနားရင်ခွင်” နှစ်ခုစလုံးကို ဖတ်အပြီးမှာ ပိုပြီးပြည့်စုံသွားပါတယ်။ မောင်လေးရဲ့ အရေးအသား ဘယ်လောက်ကောင်းတယ် ဆိုတာကိုလည်း အတိုင်းသား မြင်နိုင်တဲ့ ဝတ္ထုတိုတွေပါ။ ရသသိပ်မြောက်တဲ့ စာကောင်းတွေ ဖတ်ရလို့ ကျေးဇူးတင်သလို တလပြည့်ကနေ နောင်နှစ်ပေါင်းများစွာ အခုလို စာကောင်းပေမွန်တွေ ဆက်ရေးနိုင်ပါစေ မောင်လေး ရန်ကုန်သားရေ...\nစာမူခမရဘူး အွန်လိုင်းပေါ်မှာ ရေးတယ်ဆိုပေမယ့်\nစာမှာ အသံ ရှိတယ်ဆိုတာ သတိပြုစေချင်ပါတယ်။\nဘယ်လိုအသံလဲဆိုရင် ကိုယ်ရေးတဲ့စာတွေက ကိုယ်ဟာ ဘယ်လိုလူမျိုးဖြစ်တယ် ဘယ်လိုစရိုက်မျိုး ရှိတယ်ဆိုတာ စာဖတ်သူအလိုလိုသိစေတဲ့ အသံပေါ့။\nငါကဘာလုပ်ပါတယ်လို့ကြေငြာနေစရာမလိုဘဲ စာဖတ်တဲ့သူတွေက စာရေးသူရဲ့ စရိုက်ကို ခန့်မှန်းလို့ ရတာမျိုးပေါ့....။\nငါရေးရင်ဖတ်ကြမှာပဲဆိုပြီး ဒေါသသင့်တဲ့အရေးအသား ရေးတဲ့သူတွေကိုလည်း စာဖတ်သူက ဘယ်လို အဆင့်အတန်းမျိုးရှိတယ်ဆိုတာ သိသွားကြတာပါပဲ။\nစာတပုဒ်တိုင်း ဘာဒေါသမှ မပါဘဲသေသေသပ်သပ်ရေး\nအဓိကက ပို့စ်များများ တင်တာထက် စာကောင်းကောင်း လေးတွေတင်တာ ပိုကောင်းတယ်လို့ ထင်မိပါတယ်...။\nကောင်းတာလေးတွေ များများ တင်နိင်ရင်တော့ အကောင်းဆုံးပေါ့။ရေရှည်မှာ မှတ်ကျောက်အတင်ခံ နိင်တဲ့ လက်ရာမျိုးပါ...။အားပေးပါတယ်။\n"ပါရမီကောင်းသော ပန်းပုဆရာတယောက်လို ထုဆစ်ပေးခဲ့တယ်" တဲ့။ အလွန်ထိမိသော အသုံးအနှုံးပေပဲ။\nအောက်ဆုံးမှာ အမြဲရေးလေ့ရှိတဲ့ "မတတ်တတတ်" ဆိုတဲ့ စကားလုံးကို ဖြုတ်ပစ်လိုက်စေချင်ပြီ။ ဘာလို့ဆိုတော့ ...\nဒီတလဆိုတဲ့ ခရီးကို ဖြတ်သန်းဖို့ ရန်ကုန်သားတယောက် ဘဝတွေ ဘယ်နှစ်ကြိမ် ဖြတ်သန်းလာခဲ့ပြီးပြီလဲဆိုတာ ခန့်မှန်းလို့ရပါတယ်...\nနောက်ထပ်လဲ ဆထက်တိုးလို့ အောင်မြင်ပါစေ...\nနောင် ...................... များစွာအထိ\nစာပေခရီးလမ်းကို သာယာဖြောင့်တန်းစွာ လျှောက်လှမ်းနိုင်ပါစေလို့\nနောက်ဆုံးကရေရင် တစ်မို့ ဘာမှ မပြောတော့ဘူးနော်။ ကိုလေးဧရာက ကျနော်ပြောချင်တာတွေကို ရှည်ရှည်ဝေးဝေး ပြောသွားပြီကိုး ကိုရန်ကုန်ရ။ =)\nကောင်းလိုက်တာ .. ဆိုတာထက် ပိုတဲ့စကားရှိရင် ကျနော် ခနလောက် ငှားလိုက်ချင်တယ်။ ကိုရန်ကုန်အတွက်ပါ။ =]\nအပေါ်က သွေးချင်းညီကိုတွေ ညီမ အမတွေရဲ့\nဖတ်ရင်းနဲ့လည်း.. တကယ်ကို ကျေနပ်မိပါတယ်...


ဓားထိုးမှု – Eleven Media Group\nမော်လမြိုင်မြို့ သီရိမြိုင်ရပ်ကွက်၌ လူငယ်အချင်းချင်း စကားများ ရန်ဖြစ်ကြရာမှ ဓားထိုးမှု ဖြစ်ပွားခဲ့ပြီး တစ်ဦး သေဆုံးကာ တစ်ဦး ဒဏ်ရာရရှိ\nPosted on September 11, 2018 by ဘိုဘိုမြင့်\nမော်လမြိုင်မြို့ သီရိမြိုင်ရပ်ကွက် (၁၁) လမ်း အောက်ပိုင်း၌ စက်တင်ဘာ ၉ ရက် ည ၁၀ နာရီခွဲခန့် က လူငယ်အချင်းချင်း စကားများ ရန်ဖြစ်ကြရာမှ ဓားထိုးမှုဖြစ်ပွားခဲ့ပြီး တစ်ဦးသေဆုံးကာ တစ်ဦး ဒဏ်ရာရရှိခဲ့ကြောင်း သတင်းရရှိသည်။\nဖြစ်စဉ်မှာ မော်လမြိုင်မြို့ သီရိမြိုင်ရပ်ကွက် (၉) လမ်း အောက်ပိုင်းနေ မောင်မျိုးခန့်နောင် (၁၈) နှစ် (ဘ) ဦးရန်နောင်စိုး၊ သီရိမြိုင်ရပ်ကွက် (၁၀) လမ်း အောက်ပိုင်းနေ မောင်ကြည်နိုင်ထွေး (၁၇) နှစ် (ဘ) ဦးကြည်ဝင်းနှင့် တခြားလူငယ် တစ်ဦးတို့မှာ သီရိမြိုင်ရပ်ကွက် (၁၁) လမ်း အောက်ပိုင်းတွင် စက်ဘီးတွန်း၍ လမ်းလျှောက်လာနေစဉ် မော်လမြိုင်မြို့ ရွှေတောင်ရပ်ကွက် အောက်လမ်းမကြီး၌ နေထိုင်သူများ ဖြစ်သည့် ထက်ဝေစိုး (၂၁) နှစ် (ဘ) ဦးမြင့်အောင်၊ ကောင်းထက် (၂၃) နှစ် (ဘ) ဦးစိန်ဝင်း၊ သီရိမြိုင်ရပ်ကွက် (၁၁) လမ်းအောက်ပိုင်းနေ ထွန်းထွန်းဝင်း (၁၈) နှစ် (ဘ) ဦးကျော်ဝင်ထွန်းတို့ သုံးဦး မောင်းနှင်လာသည့် ဆိုင်ကယ်၏ မီးရောင်မှာ ၎င်းတို့မျက်နှာအား မီးရောင်လာထိုး၍ မောင်မျိုးခန့်နောင် က ဆဲဆိုလိုက်သဖြင့် ထက်ဝေစိုး၊ ကောင်းထက်၊ ထွန်းထွန်းဝင်းတို့ သုံးဦးနှင့် မောင်မျိုးခန့်နောင်တို့ သုံးဦးတို့မှာ စကားများ ရန်ဖြစ်ကြပြီး ထက်ဝေစိုးက မောင်မျိုးခန့်နောင်နှင့် ကြည်နိုင်ထွေးတို့အား ဓားဖြင့် ထိုးပြီး ထွက်ပြေးသွားကြောင်း၊ ထိုသို့ ဓားဖြင့် ထိုးခြင်းကြောင့် မောင်မျိုးခန့်နောင်တွင် ဘယ်ဘက်ညှပ်ရိုးအောက် ထိုးသွင်းဒဏ်ရာ တစ်ချက်၊ မောင်ကြည်နိုင်ထွေးတွင် ဘယ်ဘက် ရင်အုံ ထိုးသွင်းဒဏ်ရာ တစ်ချက်ရရှိခဲ့ပြီး မောင်မျိုးခန့်နောင်မှာ ရရှိသော ဒဏ်ရာဖြင့် သေဆုံးသွားကြောင်း မုပွန်နယ်မြေ ရဲစခန်းထံမှ သိရသည်။\n“ညက စကားများရန်ဖြစ်ပြီး ဓားထိုးမှု ဖြစ်ခဲ့တဲ့သူတွေကို ညတွင်းချင်းပဲ ဖမ်းဆီးရမိခဲ့ပါတယ်။ လက်ရှိမှာတော့ ရာဇသတ်ကြီး ပုဒ်မတွေနဲ့ အမှုဖွင့် အရေးယူထားပါတယ်”ဟု မုပွန်နယ်မြေရဲခစန်းမှ တာဝန်ရှိသူတစ်ဦးက ပြောကြားသည်။\nအဆိုပါဖြစ်စဉ်နှင့် ပတ်သက်၍ ထက်ဝေစိုး၊ ကောင်းထက်၊ ထွန်းထွန်းဝင်းတို့ သုံးဦးအပေါ် မုပွန်နယ်မြေရဲစခန်းမှ (ပ) ၈၀၁/၂၀၁၈၊ ရာဇသတ်ကြီးပုဒ်မ – ၃၀၂/ ၁၁၄/ ၃၂၆ အရ အမှုဖွင့် အရေးယူထားကြောင်း သတင်းရရှိသည်။\nPosted in NewsTagged ဓားထိုးမှုLeaveaComment on မော်လမြိုင်မြို့ သီရိမြိုင်ရပ်ကွက်၌ လူငယ်အချင်းချင်း စကားများ ရန်ဖြစ်ကြရာမှ ဓားထိုးမှု ဖြစ်ပွားခဲ့ပြီး တစ်ဦး သေဆုံးကာ တစ်ဦး ဒဏ်ရာရရှိ\nအလှူခံ ရရှိသော ပစ္စည်းများနှင့် ပတ်သက်၍ စကားများရာမှ သီလရှင်တစ်ပါးက ကျောင်းထိုင်ဆရာတော်အား ဓားဖြင့်ထိုးမှုဖြစ်ပွား\nPosted on August 28, 2018 August 28, 2018 by သက်ထွန်းအောင်\nအလှူခံရရှိသော ပစ္စည်းများနှင့် ပတ်သက်၍ စကားများရာမှ သီလရှင်တစ်ပါးက ကျောင်းထိုင်ဆရာတော်အား ဓားဖြင့်ထိုးမှု ဖြစ်ပွားခဲ့ကြောင်း သြဂုတ် ၂၇ ရက်တွင် စစ်ကိုင်းမြို့နယ် ရဲတပ်ဖွဲ့မှူးရုံးမှ သိရသည်။\nသြဂုတ် ၂၆ ရက် ညနေ ၄ နာရီခွဲခန့်က စစ်ကိုင်းမြို့ မီးရထားရပ်ကွက် ပင်စင်ကုန်းရပ် ဇေယျမင်္ဂလာ အောင်ချမ်းသာကျောင်းတိုက်အတွင်း ကျောင်းထိုင်ဆရာတော်နှင့် အဆိုပါ ကျောင်းဝင်းအတွင်း သီတင်းသုံး နေထိုင်သော သီလရှင်တစ်ပါးတို့ အလှူခံရရှိသည့် ပစ္စည်းများနှင့် ပတ်သက်၍ စကားများ ရန်ဖြစ်ရာမှ သီလရှင်က အရိုးအသွား ၁၀ လက်မခန့်ရှိ ကော်ရိုးတပ် စတီးဓားဖြင့် ကျောင်းထိုင်ဆရာတော်၏ ၀ဲဘက်နံဘေးအား ထိုးသွင်းခဲ့ကြောင်း ရဲမှုခင်းမှတ်တမ်းအရ သိရသည်။\nဖြစ်စဉ်နှင့်ပတ်သက်၍ ပြစ်မှုကျူးလွန်သူ သီလရှင် ဒေါ်စန္ဒာသီရိ၊ ၀ါတော် ၂၆ ၀ါ၊ အသက် (၄၈ နှစ်) အား သက်ဆိုင်ရာ သာသနာအဖွဲ့က လူဝတ်လဲကာ စစ်ကိုင်းမြို့မရဲစခန်းတွင် (ပ) ၆၂၉/၁၈ ရာဇသတ်ကြီး ဥပဒေပုဒ်မ ၃၂၆ ဖြင့် ဖမ်းဆီး အမှုဖွင့် အရေးယူဆောင်ရွက်ထားကြောင်း သိရသည်။\nPosted in CrimeTagged ဓားထိုးမှုLeaveaComment on အလှူခံ ရရှိသော ပစ္စည်းများနှင့် ပတ်သက်၍ စကားများရာမှ သီလရှင်တစ်ပါးက ကျောင်းထိုင်ဆရာတော်အား ဓားဖြင့်ထိုးမှုဖြစ်ပွား\nသပိတ်ကျင်းမြို့နယ်တွင် ညအချိန်မတော် ရပ်ကွက်အတွင်း ဆူညံခြင်းမပြုရန် တားမြစ်ပြောဆိုသည့် ဆယ်အိမ်မှူး ဓားဖြင့်ထိုးသတ်ခံရ\nPosted on July 30, 2018 July 31, 2018 by သက်ထွန်းအောင်\nမန္တလေးတိုင်းဒေသကြီး သပိတ်ကျင်းမြို့နယ်တွင် ညအချိန်မတော်ရပ်ကွက်အတွင်း ဆူညံခြင်းမပြုရန် တားမြစ်ပြောဆိုသည့် ဆယ်အိမ်မှူးဖြစ်သူ ဓားဖြင့်အထိုးသတ်ခံရမှုဖြစ်ပွားခဲ့ကြောင်း ဇူလိုင် ၃၀ ရက်က မြို့မ ရဲစခန်း(သပိတ်ကျင်း)မှ သိရသည်။\n“တရားခံကောင်လေးကို သင်တန်းတက်ဖို့ တပ်ကနေ လွှတ်လိုက်တာ။ သင်တန်းမသွားဘဲနဲ့ သူ့မိဘတွေဆီသွားနေတာ။ အဲဒီညမှာ ကောင်လေးက သူငယ်ချင်းတွေနဲ့ ဂီတာတီး အရက် သောက်ပြီးပြန်လာတော့ အချိန်က ညဉ့်နက်တယ်။ ပြန်ရောက်တဲ့အချိန်မှာ အမေက ညဉ့်နက်မှပြန်လာလို့ ဆူတာပေါ့။ မိဘကို စိတ်ဆိုးပြီးတော့ ကလန်ကဆန်ပြန်ပြောတယ်။ အမေဖြစ်သူက အိမ်ထဲမှာ သားဖြစ်သူက ခြံထဲမှာ။ အပေါ်အောက် စကားတွေ များကြ။ အပြန်အလှန် ရန်ဖြစ်ကြတယ်။ ညဉ့်နက်နေတော့ ရပ်ကွက်ထဲမှာ ဆူညံနေတာ။ ဆယ်အိမ်မှူးက သွားပြီးထိန်းတာ။ ဆယ်အိမ်မှူးက သူ့ကိုဆူလို့ဆိုပြီး ၀ါးလုံးနဲ့ တစ်ချက်ရိုက်လိုက်တယ်။ ကောင်လေးက စိတ်ဆိုးပြီးတော့ သူ့ခါးမှာရှိတဲ့ ဓားမြှောင်နဲ့ လိုက်ပြီးထိုးတာ။ ဓားက ၁၀ လက်မခန့်ရှိပါတယ်။ဆယ်အိမ်မှူးကတော့ သေသွားတယ်။ တရားခံကိုဖမ်းပြီး တပ်ကို ပြန်လွှဲလိုက်ပါတယ်” ဟု မြို့မရဲစခန်း (သပိတ်ကျင်း)မှ ခေတ္တစခန်းမှူး ရဲအုပ်မျိုးမင်းလွင်က ဆိုသည်။\nPosted in NewsTagged ဓားထိုးမှုLeaveaComment on သပိတ်ကျင်းမြို့နယ်တွင် ညအချိန်မတော် ရပ်ကွက်အတွင်း ဆူညံခြင်းမပြုရန် တားမြစ်ပြောဆိုသည့် ဆယ်အိမ်မှူး ဓားဖြင့်ထိုးသတ်ခံရ\nအောင်လံမြို့ အထက (၃) ရွာထောင်အထက်တန်းကျောင်းတွင် န၀မတန်းကျောင်းသားချင်း စနောက်ရာမှတစ်ဆင့် ဓားထိုးမှုဖြစ်ပွား\nPosted on July 9, 2018 July 10, 2018 by သက်ပိုင်\nမကွေးတိုင်းဒေသကြီး သရက်ခရိုင် အောင်လံမြို့ အထက (၃) ရွာထောင် အထက်တန်းကျောင်းတွင် န၀မတန်းကျောင်းသားချင်း စနောက်ရာမှတစ်ဆင့် ဓားထိုးမှု ဇူလိုင် ၉ ရက် နေ့လည်ပိုင်းက ဖြစ်ပွားခဲ့ကြောင်း သိရသည်။\nရွာထောင်အထက်တန်းကျောင်း န၀မတန်း ဘောဂဗေဒ ဘာသာတွဲ သင်ကြားနေသည့် အခန်း (E) နေသူ ကျောင်းသားမောင် …. သည် တစ်ခန်းတည်း အတူနေကျောင်းသား မောင်…အား နေ့လည်ထမင်းစား ကျောင်းဆင်းချိန်တွင် နောက်ပြောင်ပြီး ဦးခေါင်းအား လက်သီးဖြင့် နှစ်ချက်ထုခဲ့ကြောင်း ရဲစခန်း တိုင်တန်းချက်များအရ သိရသည်။\nယင်းသို့ လက်သီးဖြင့် နှစ်ချက်ထုခဲ့သဖြင့် မောင်….မှ မကျေမနပ်ဖြစ်ကာ ကျောင်းပြန်တတ်ချိန်တွင် ကိုးတန်းကျောင်းဆောင်နှင့် ၁၀ တန်းကျောင်းဆောင်ကြားတွင် မောင် . . . . အား အရိုးအသွား ခြောက်လက်မခွဲခန့်ရှိသည့် ဓားဖြင့်ထိုးခဲ့ကြောင်း အောင်လံမြို့မရဲစခန်း၏ အမှုဖွင့် တိုင်တန်းချက်များအရ သိရသည်။\nထို့ကြောင့် ဓားဖြင့်ထိုးခဲ့သည့် ကျောင်းသား မောင်….အား အရေးယူပေးရန် မောင်…. ၏ မိခင်မှ ရဲစခန်းတွင် လာရောက် တိုင်တန်းခဲ့ကြောင်း ရဲစခန်းတွင် အမှုဖွင့် တိုင်ကြားချက်များအရ သိရသည်။\n“ကလေးတွေက ၁၄ နှစ်၊ ၁၅ နှစ်အရွယ်တွေပါ။ စရင်းနောက်ရင်းကနေ အခုလို ဒေါသအလျောက် ဖြစ်သွားတာပေါ့။ ဓားနဲ့အထိုးခံရတဲ့ကလေး ဒဏ်ရာတွေ ကနဦးသတင်းတွေအရ မစိုးရိမ်ရပါဘူး။ လက်ရှိတော့ ဆေးရုံမှာ ဆေးကုသမှု ခံယူနေရပါတယ်” ဟု အောင်လံမြို့မရဲစခန်း တာဝန်ရှိသူတစ်ဦးက ပြောကြားသည်။\nယင်းဖြစ်စဉ်တွင် ဓားဖြင့်ထိုးခဲ့သည့် ကျောင်းသားအား မိဘလက်သို့ အပ်နှံထားပြီး ရဲစခန်းမှ ဆက်လက်စစ်ဆေးမှုများ ဆောင်ရွက်လျက်ရှိဖြစ်ကြောင်း ရွာထောင်ကျောင်းအုပ်ဆရာကြီး၏ ပြောကြားချက်အရ သိရသည်။\nအဆိုပါ ဖြစ်စဉ်နှင့် ပတ်သက်ပြီး ရွာထောင်ကျောင်းအုပ်ဆရာကြီးက “စရင်း နောက်ရင်းနဲ့ သွေထွက်သံယို ဖြစ်သွားတာပါ။ ခံရတဲ့ ကလေးကတော့ ဆေးရုံမှာ ဆေးကုသမှု ခံနေရပါတယ်။ သွေးထွက်သံယိုဖြစ်အောင် လုပ်တဲ့ ကလေးကိုတော့ ကျောင်းကနေ မိဘလက်ထဲကို အပ်လိုက်ပါတယ်။ အခုစခန်းထဲမှာ စစ်ဆေးမှုတွေ လုပ်နေတယ်လို့လည်း သိရပါတယ်” ဟုပြောကြားသည်။\nယင်းဖြစ်စဉ်နှင့် ပတ်သက်ပြီး အောင်လံမြို့နယ်ရဲစခန်းက ရာဇသတ်ကြီးပုဒ်မ ၃၂၆ ဖြင့် အမှုဖွင့် စစ်ဆေးမှုများ ပြုလုပ်နေကြောင်း သိရသည်။\nPosted in CrimeTagged ဓားထိုးမှုLeaveaComment on အောင်လံမြို့ အထက (၃) ရွာထောင်အထက်တန်းကျောင်းတွင် န၀မတန်းကျောင်းသားချင်း စနောက်ရာမှတစ်ဆင့် ဓားထိုးမှုဖြစ်ပွား\nထားဝယ်မြို့ပေါ်တွင် နေအိမ်ပေါ်၌ အိပ်နေသည့် အမျိုးသမီးတစ်ဦးအား အမျိုးသားတစ်ဦးက ဓားဖြင့်ဝင်ရောက် ထိုးသတ်ပြီး ထွက်ပြေးမှု ဖြစ်ပွား\nတနင်္သာရီတိုင်းဒေသကြီး ထားဝယ်မြို့ပေါ်ရှိ ပုံကျွန်းရပ်ကွက် သမာဓိလမ်း (ကြခတ်ပင်ကျောင်းလမ်း) ပေါ်၌ ဧပြီ ၂၆ ရက် နံနက် ၃ နာရီခန့်က နေအိမ်ပေါ်၌ အိပ်နေသည့် အမျိုးသမီးတစ်ဦးကို အမျိုးသားတစ်ဦးက ဓားဖြင့်ဝင်ရောက် ထိုးသတ်ပြီး ထွက်ပြေးမှု ဖြစ်ပွားခဲ့ကြောင်း သိရသည်။\nအခင်းဖြစ်ပွားသည့်အချိန်မှာ နံနက်၂ နာရီ ၄၅ မိနစ်တွင် ဖြစ်ပွားခဲ့ခြင်းဖြစ်ပြီး နေအိမ်ပေါ်၌ တစ်ဦးတည်း အိပ်ပျော်နေစဉ် ကြက်သွန်လှီးဓားဖြင့် အထိုးခံခဲ့ရခြင်းဖြစ်ကြောင်း၊ သုံးထပ်ရှိ နေအိမ်၏ ဒုတိယထပ်တွင် ဖြစ်ပွားခဲ့ခြင်းဖြစ်ကာ အခင်းဖြစ်ပွားသည့် အချိန်တွင် နေအိမ်၌ဓားဖြင့် အထိုးခံခဲ့ရသည့် အသက် ၂၃ နှစ်အရွယ် အမျိုးသမီးတစ်ဦးတည်းသာ ရှိနေချိန်ဖြစ်ပြီး ဓားဖြင့် အထိုးခံရမှုကြောင့် မြ၀တီဘဏ်ဝန်ထမ်းဖြစ်သည့် မအေးစုလွင်တွင် လည်ပင်းဝဲဘက်ထိုးသွင်း ဒဏ်ရာတစ်ချက်၊ ယာလက်ခုံပြတ်ရှ ဒဏ်ရာတစ်ချက်နှင့် ၀မ်းဗိုက်ဝဲဘက်တွင် ထိုးသွင်းဒဏ်ရာသုံးချက်ဖြင့် ထားဝယ်ပြည်သူ့ဆေးရုံတွင် အတွင်းလူနာ (စိုးရိမ်ရ) အဖြစ် ကုသမှုခံယနေရကြောင်း ထားဝယ်မြို့မရဲစခန်းမှရရှိသည့် မှုခင်းမှတ်တမ်းအရ သိရသည်။\n“ကျွန်တော်တို့ရုံးမှာ ဆိုင်ကယ်နဲ့ လာခေါ်တဲ့အချိန်ဆို မနက် ၃ နာရီထိုးပြီးပြီ။ အိမ်မှာ ဓားထိုးခံရလို့ဆိုပြီး လာခေါ်တယ်။ ဖြစ်တဲ့နေရာမေးတော့ ကြခတ်ပင်ကျောင်းလမ်းထဲမှာဆိုတော့ ကျွန်တော်တို့ဆီက A-2 ကား ထွက်သွားတယ်။ ကျွန်တော်တို့ လိုက်သွားတော့ လူနာက အိမ်အောက်ရောက်နေပြီ။ သူ့ဘာသာ ဆင်းလာပြီးတော့ ခုံတန်းရှည်မှာ ထိုင်နေတယ်ပေါ့။ ကျွန်တော်တို့ကြည့်လိုက်တဲ့အချိန်မှာ ဒဏ်ရာက သွေးတအားထွက်နေပြီး ဘယ်ဘက်ဗိုက်က ထိုးသွင်းဒဏ်ရာသုံးချက်မှာ အထဲက ကလီစာနဲ့ အခြားအစိတ်အပိုင်းအချို့ ထွက်နေပြီ။ လည်ပင်းမှာလည်း သုံးလက်မလောက် ပြတ်ရှဒဏ်ရာ ရှိနေတယ်။ ပြီးတော့ ညာဘက်လက်ဖမိုးမှာ ပြတ်ရှဒဏ်ရာတစ်ချက် ရှိနေတယ်။ ဒီတော့ ကျွန်တော်တို့က သွေးတိတ်အောင် အရင်လုပ်ပြီး ဆေးရုံကို ပို့လိုက်တာပေါ့။ ဆေးရုံရောက်တဲ့ အချိန်မှာ သူသတိတော့ ကောင်းနေတယ်။ မေးတာတွေ တော်တော်များများ သူဖြေနိုင်တယ်။ ကျွန်တော်တို့ကတော့ သူ့ကိုသိပ်မဖြေခိုင်းဘူး။ စကားများများပြောရင် ညှစ်ထုတ်သလို ဖြစ်မှာစိုးလို့။ သူ ပြောနိုင်တဲ့အချိန်မှာ ပြောလိုက် နားလိုက်နဲ့ တရားခံကို ဖော်ထုတ်နိုင်ဖို့ လိုအပ်တာတွေ မေးတယ်။ အခင်းဖြစ်တဲ့အချိန်မှာ အဲဒီအိမ်မှာ အတူနေတဲ့ ဦးလေးနဲ့ အဒေါ်ဖြစ်သူက ခရီးထွက်သွားလို့ မိန်းကလေးတစ်ယောက်တည်း ရှိနေတဲ့အချိန်ဖြစ်ခဲ့တာပါ” ဟု ဇမ္ဗူသီရိ အရေးပေါ်လူနာအခမဲ့ သယ်ယူရေးအဖွဲ့မှ ဥက္ကဋ္ဌ ကိုနိုင်မျိုးသွင်က ပြောကြားသည်။\nအခင်းဖြစ်ပွားသည့်အချိန်မှာ နံနက် ၃ နာရီဝန်းကျင်တွင်ဖြစ်နိုင်ပြီး ၎င်းတို့အဖွဲ့ထံ လာရောက်ခေါ်ယူခဲ့ပြီးနောက် ရဲတပ်ဖွဲ့ထံ အကြောင်းကြားပေးခဲ့ကြောင်း၊ လူနာအား ထားဝယ်ပြည်သူ့ဆေးရုံသို့ တင်ပို့ပေးခဲ့ပြီးနောက် လိုအပ်သည့် သွေးနှင့်အရေးပေါ် ကုသမှုများ ပြုလုပ်ပေးထားခဲ့ပြီး ၎င်းရှိနေသည့် နံနက် ၆ နာရီခွဲထိ ခွဲစိတ်ခြင်းမရှိသေးကြောင်း ကိုနိုင်မျိုးသွင်၏ ပြောကြားချက်အရ သိရသည်။ နေအိမ်ပေါ်၌ အိပ်နေစဉ် ဓားဖြင့်အထိုးခံခဲ့ရသော မိန်းကလေးအား မေးမြန်းရာ၌ ကျူးလွန်သူမှာ နေအိမ်နောက်ဘေးဘက်မှ ၀င်ရောက်လာသည့် ပုံစံရှိပြီး အိပ်ရာမှနိုး၍ ကြည့်လိုက်သည့်အချိန်တွင် လူတစ်ဦးမှာ ၎င်း၏နံဘေးသို့ ရောက်ရှိနေကြောင်း သိရသဖြင့် အော်ဟစ်ခဲ့ကြောင်း၊ ထိုသို့ အော်ဟစ်ရာ ကျူးလွန်သူက မအော်ရန်ပြော၍ ပါးစပ်ကို လက်ဖြင့်ပိတ်ကာ လည်ပင်းအား ဓားဖြင့် လှီးခဲ့သောကြောင့် ရုန်းရင်းဆန်ခတ် ဖြစ်ပွားနေချိန်တွင် ၎င်း၏ ဗိုက်အား ဓားဖြင့်ထိုးခဲ့ကာ နေအိမ်၏ ဒုတိယထပ် အခန်းအရှေ့ဘက်မှ ထွက်ပြေးသွားခဲ့ကြောင်း၊ ကျူးလွန်သူက ၀မ်းဗိုက်အား ထိုးခဲ့သည့်ဓားကို မိန်းကလေးက လုယူထားခဲ့သဖြင့် ကျန်ရစ်ခဲ့ပြီး ကျူးလွန်သူမှာ အပေါ်တွင် အပြာရောင်ဂျင်းအင်္ကျီနှင့် အောက်တွင် အနက်ရောင်ဘောင်းဘီ ၀တ်ဆင်ထားကာ နှာခေါင်းပိတ် တပ်ထားသည်ကို တွေ့ရကြောင်း ဓားဖြင့်အထိုးခံသူက ပြောကြားခဲ့သည်ဟု ကိုနိုင်မျိုးသွင်က ဆက်လက် ပြောကြားသည်။\nမအေးစုလွင်အား နေအိမ်ပေါ် တက်ရောက်ပြီး ဓားဖြင့်ထိုးသူကို စုံစမ်းဖော်ထုတ်ပေးရန် အဘိုးဖြစ်သူ ဦးဆန်းရွှေက တိုင်တန်းခဲ့သဖြင့် ထားဝယ်မြို့မ ရဲစခန်းမှ (ပ)၇၆၄/ ၂၀၁၈ ရာဇသတ်ကြီးပုဒ်မ ၄၅၉ ဖြင့် အမှုဖွင့်လှစ်ထားပြီး တရားခံဖြစ်သူအား ဖမ်းဆီးနိုင်ရန် စုံစမ်းနေကြောင်း သိရသည်။\nဧပြီ ၂၆ ရက် ညနေ ၄ နာရီအထိ နောက်ဆုံးရရှိထားသော သတင်းအရ ထားဝယ်ပြည်သူ့ဆေးရုံကြီးသို့ တင်ပို့ထားသောဓားဖြင့် အထိုးခံသူအမျိုးသမီးမှာ ရရှိထားသော ဒဏ်ရာများအား မွန်းလွဲ ၁ နာရီခွဲမှစတင်၍ ခွဲစိတ်ကုသမှု ခံယူနေဆဲဖြစ်ကြောင်း ထားဝယ်ပြည်သူ့ဆေးရုံကြီး ခွဲစိတ်ကုသဆောင်တာဝန်ခံ ခွဲစိတ်အထူးကုဆရာဝန်ကြီး ဒေါက်တာဇော်မြင့်က ပြောကြားသည်။\nပြီးခဲ့သည့် ဇန်န၀ါရီ ၆ ရက် ညကလည်း ထားဝယ်မြို့ရှိ ဆန်းချီရပ်ကွက် ကျွန်းမွှေးလမ်းတွင် နေအိမ်အပေါ်ထပ်၌ တစ်ဦးတည်းရှိနေသော အသက် ၂၃ နှစ်အရွယ်အမျိုးသမီး တစ်ဦးအား ရည်းစားဖြစ်သူက ဓားဖြင့်အချက်ပေါင်းများစွာ ထိုးသတ်ခဲ့၍ သေဆုံးမှုဖြစ်ပွားခဲ့သည့်အပြင် လောင်းလုံးမြို့ရှိ (က) ရပ်ကွက်ရှိ မြို့ဦးထိန်သစ်ကျောင်း၌လည်း ဧပြီ ၁၅ ရက် နံနက်ပိုင်းက ဘုန်းကြီးကျောင်း ဆွမ်းစားဆောင်ပေါ်တွင် ပန်းကန်ဆေးနေသူ အသက် ၃၇ နှစ်အရွယ် အမျိုးသားတစ်ဦးအား အသက် ၁၇ နှစ်အရွယ် လူငယ်က ကြက်သွန်လှီးသည့် ဓားဖြင့် နောက်ကျောကို ထိုးသတ်မှုတစ်ခု ဖြစ်ပွားခဲ့ကြောင်း သိရသည်။\nထားဝယ်ဒေသတွင် ယခုနှစ်အစောပိုင်းမှစ၍ ဓားဖြင့်ထိုးသတ်မှုများ ဆက်တိုက်ဖြစ်ပွားခဲ့သဖြင့် ဒေသခံများအကြား ထိတ်လန့်မှု ဖြစ်ပွားနေပြီး နေအိမ်၌ နေထိုင်နေသော်လည်း လုံခြုံမှုအပေါ် စိုးရိမ်နေရသည့် အခြေအနေ ဖြစ်လာကြောင်း ဒေသခံများက ပြောကြားခဲ့သည်။\nPosted in Crime, NewsTagged ဓားထိုးမှုLeaveaComment on ထားဝယ်မြို့ပေါ်တွင် နေအိမ်ပေါ်၌ အိပ်နေသည့် အမျိုးသမီးတစ်ဦးအား အမျိုးသားတစ်ဦးက ဓားဖြင့်ဝင်ရောက် ထိုးသတ်ပြီး ထွက်ပြေးမှု ဖြစ်ပွား\nရန်ငြိုးရန်စရှိသူ အမျိုးသားနှစ်ဦး ဓားချင်း ယှဉ်ထိုးရာမှ တစ်ဦးသေဆုံးမှု လှိုင်သာယာမြို့နယ်တွင် ဖြစ်ပွား\nလှိုင်သာယာမြို့နယ်တွင် ရန်ငြိုးရန်စရှိသူ အမျိုးသားနှစ်ဦး ဓားချင်းယှဉ်ထိုးရာမှ တစ်ဦးသေဆုံးမှု ဖြစ်ပွားခဲ့ကြောင်း ဧပြီ ၂၁ ရက်တွင် မြောက်ပိုင်းခရိုင် ရဲတပ်ဖွဲ့မှ စုံစမ်း သိရှိရသည်။\nဧပြီ ၂၀ ရက် နံနက် ၁၀ နာရီခန့်တွင် လှိုင်သာယာမြို့နယ်၊ ၁၄ ရပ်ကွက်၊ အောင်သုခပတ်လမ်းနေ ကို… (၂၀ နှစ်)သည် နေအိမ်တွင် ရှိနေစဉ် အိမ်ရှေ့သို့ ၎င်းနှင့် ယခင်က ရန်ငြိုးရန်စ ရှိခဲ့ဖူးသူ ဦး….(၄၆ နှစ်)မှာ ဓားကိုင်ကာ ရောက်ရှိလာခဲ့ကြောင်း တရားလို၏ အမှုဖွင့် တိုင်တန်းချက်အရ သိရသည်။\nဓားကိုင်ကာ ရောက်ရှိလာသော ဦး…(၄၆ နှစ်)မှာ ကို…(၂၀ နှစ်)အား စိန်ခေါ် စကားပြောဆိုခဲ့ကြောင်း၊ ထိုသို့ စိန်ခေါ်သဖြင့် ကို….(၂၀ နှစ်)မှာ နေအိမ်ထဲရှိ ဓားအားယူကာ နေအိမ်ရှေ့ လမ်းပေါ်သို့ ထွက်လာခဲ့ကြောင်း၊ ထို့နောက် ၎င်းတို့နှစ်ဦးမှာ လမ်းမပေါ်တွင် လုံးထွေး သတ်ပုတ်နေစဉ် ကို…(၂၀ နှစ်)အား ဦး…(၄၆ နှစ်)က ဓားဖြင့် ထိုးခဲ့ကြောင်း၊ ဓားဖြင့် ထိုးခံရသဖြင့် ကို….(၂၀ နှစ်)မှာ ယာရင်အုံ ထိုးသွင်းဒဏ်ရာဖြင့် လမ်းမပေါ်တွင် လဲကျသွားခဲ့ကြောင်း သိရသည်။\nဓားဖြင့် ထိုးခံရသဖြင့် ကို…(၂၀ နှစ်)မှာ လမ်းမပေါ်တွင် လဲကျသွားခဲ့ပြီး အနီးပတ်ဝန်းကျင် နေသူများက ဆေးရုံသို့ လိုက်လံပို့ဆောင်ခဲ့သော်လည်း ၎င်းမှာ ရရှိထားသည့် ဒဏ်ရာဖြင့် ဆေးရုံတွင် သေဆုံးသွားခဲ့သည်။\n“ရန်ငြိုးရန်စ ရှိတဲ့သူနှစ်ဦး လမ်းမပေါ်မှာ ဓားချင်းယှဉ်ခုတ်ပြီး လုံးထွေးသတ်ပုတ်တာ။ နှစ်ယောက်လုံးက ဓားတွေနဲ့ဆိုတော့ ပတ်ဝန်းကျင်က ၀င်မဆွဲရဲကြဘူး။ ဓားနဲ့ထိုးတဲ့သူကိုတော့ ဖမ်းဆီးထားပြီး အမှုဖွင့်ထားပါတယ်”ဟုမြောက်ပိုင်းခရိုင်ရဲတပ်ဖွဲ့မှ ရဲအရာရှိ\nအဆိုပါဖြစ်စဉ်မှ ဦး…(၄၆ နှစ်)အား လှိုင်သာယာမြို့မရဲစခန်းက ရာဇသတ်ကြီး ပုဒ်မ-၃၀၂ ဖြင့် အမှုဖွင့်ထားပြီး စစ်ဆေးနေကြောင်း သိရသည်။\nPosted in NewsTagged ဓားထိုးမှု, ဓားဖြင့်ထိုးသတ်LeaveaComment on ရန်ငြိုးရန်စရှိသူ အမျိုးသားနှစ်ဦး ဓားချင်း ယှဉ်ထိုးရာမှ တစ်ဦးသေဆုံးမှု လှိုင်သာယာမြို့နယ်တွင် ဖြစ်ပွား\nပခုက္ကူမြို့ အမှတ် ၁၁ ရပ်ကွက်ရှိ စည်ပင်သာယာ အမှိုက်ပုံအနီးတွင် ၁၄ နှစ်အရွယ် အမျိုးသားက ၃၅ နှစ်အရွယ် အမျိုးသားအား ဓားဖြင့်ထိုးသတ်မှုဖြစ်ပွား\nပခုက္ကူမြို့ အမှတ် (၁၁) ရပ်ကွက်ရှိ စည်ပင်သာယာ အမှိုက်ပုံအနီးတွင် အသက် ၁၄ နှစ်အရွယ် အမျိုးသားက အသက် ၃၅ နှစ်အရွယ် အမျိုးသားအား ဓားဖြင့်ထိုးသတ်မှု ဧပြီ ၁၇ ရက် ည ၉ နာရီခန့်က ဖြစ်ပွားခဲ့ကြောင်း သိရသည်။\nဧပြီ ၁၇ ရက် ည ၁၁ နာရီ ၃၀ မိနစ်ခန့်တွင် အမှတ် ၁၁ ရပ်ကွက်ရှိ စည်ပင်သာယာ အမှိုက်ပုံအနီးရှိ တဲအတွင်းတွင် အမျိုးသားတစ်ဦး ထိုးသွင်းဒဏ်ရာများဖြင့် လဲကျသေဆုံးနေကြောင်း၊ တိုင်တန်းချက်အရ မြို့မရဲစခန်း တာဝန်ရှိသူများနှင့် အသိသက်သေများ သွားရောက်စစ်ဆေးရာ သေဆုံးသူမှာ ကိုသန်းစိုး (၃၅ နှစ်) ဆိုသူဖြစ်ပြီး ပက်လက်အနေအထားဖြင့် ၀မ်းဗိုက်ဝဲဘက်နှင့် ယာဘက်တို့တွင် ထိုးသွင်းဒဏ်ရာ တစ်ချက်စီ၊ လည်ပင်းဝဲဘက်ပြတ်ရှဒဏ်ရာ တစ်ချက်၊ ၀ဲဒူးပွန်းရှ ဒဏ်ရာတစ်ချက်တို့ဖြင့် သေဆုံးလျက် တွေ့ရှိခဲ့ကြောင်း မှုခင်းမှတ်တမ်းအရ သိရသည်။\nသေဆုံးသူအနီးအား စစ်ဆေးရာ Mi Note5 ခဲရောင်ဟန်းဆက်တစ်လုံး၊ အနက်ရောင် ဦးထုပ်အ၀ိုင်းတစ်လုံးနှင့် ကြက်ပေါင်ဖိနပ်တစ်ရန်အား သိမ်းဆည်းရမိသည့်အတွက် လက်ကိုင်ဖုန်းအား ဆက်လက်စစ်ဆေးရာ ဖုန်းပိုင်ရှင်မှာ မျိုးခန့် (ခ) ငမျိုးဆိုသူဖြစ်သည့်အတွက် ၎င်းအား ခေါ်ယူစစ်ဆေးမှုများ ပြုလုပ်ခဲ့ကြောင်း၊ မျိုးခန့် (ခ) ငမျိုးကမိမိဖုန်းဖြစ်ကြောင်းနှင့် အဆိုပါဖုန်းအား ည ၈ နာရီခန့်တွင် ထွန်းထွန်းဦး (ခ) နီဂဒိုး (ခ) ဒိုးကြီးက ငှားရမ်းသွားကြောင်း ထွက်ဆိုသည့်အတွက် ထွန်းထွန်းဦး (ခ) နီဂဒိုး (ခ) ဒိုးကြီး (၁၄ နှစ်) အား ဆက်လက်စစ်ဆေးရာ ထွန်းထွန်းဦး (ခ) နီဂဒိုး (ခ) ဒိုးကြီး (၁၄ နှစ်) မှ ကိုသန်းစိုး (၃၅ နှစ်) အား ဓားဖြင့်ထိုးသတ်ခဲ့သည်ဟု ထွက်ဆိုခဲ့ကြောင်း သိရသည်။\nထွန်းထွန်းဦး (ခ) နီဂဒိုး (ခ) ဒိုးကြီးက ည ၉ နာရီခန့်တွင် သန်းစိုးနှင့်အတူ အမှိုက်ကုန်းဘက်သို့ စကားပြောစရာရှိသည်ဟုဆိုကာ သွားခဲ့ကြောင်း၊ ၂၀၁၇ ခုနှစ် သင်္ကြန်ကာလတွင် သန်းစိုးက ၎င်းအားရိုက်နှက်ခဲ့သည့်ကိစ္စကို မကျေနပ်၍ အသင့်ပါလာသည့် ခလုတ်ဓားဖြင့် သန်းစိုးအား ထိုးခဲ့ခြင်းဖြစ်ကြောင်း ထွက်ဆိုခဲ့သည်ဟု ပခုက္ကူမြို့မ ရဲစခန်းမှူးထံမှ သိရသည်။\n“သေဆုံးသူကတော့ အမှတ် (၁၁) ရပ်ကွက် ၂၃ လမ်းက ကိုသန်းစိုးပါ။ ကျူးလွန်သူကတော့ တစ်ရပ်ကွက်တည်းနေ နီဂရိုး ခေါ် ဒိုးကြီး ခေါ် ထွန်းထွန်းဦး အသက် ၁၄ နှစ်အရွယ်ပါ။ အိမ်ချင်းကပ်လျက် မျက်စောင်းထိုးနေအိမ်တွေမှာ နေကြတဲ့ တစ်ရပ်ကွက်တည်းသားတွေပါ။ ဖြစ်စဉ်ကတော့ လူမှုရေးပုဂ္ဂိုလ်ရေး မကျေနပ်ချက်တွေနဲ့ ကျူးလွန်သွားခဲ့တာပါ။ ရရှိတဲ့ဒဏ်ရာတွေ အနေအထားကတော့ လက်နက်တစ်ခုတည်းနဲ့ ကျူးလွန်ခဲ့တယ်လို့ ဆရာဝန်ရဲ့ တွေ့ရှိချက်ရော ကျွန်တော်တို့ရဲ့ ယူဆချက်ရော စိစစ်တွေ့ရှိရပါတယ်။ အခင်းဖြစ်တဲ့နေရာမှာလည်း ၀ရုန်းသုန်းကား လုံးထွေးသတ်ပုတ်ထားတာ သိပ်မတွေ့ရဘဲ တစ်ဦးနဲ့တစ်ဦး ကျူးလွန်တဲ့အနေအထားမျိုး တွေ့ရှိရပါတယ်။ အသက် အရွယ်မပြည့်တော့ ကျွန်တော်စခန်းမှူးရဲ့အောက်မှာပဲ ထိန်းသိမ်းထားပြီးတော့ ဆက်လက်စစ်ဆေး ဆောင်ရွက်လျက်ရှိပါတယ်” ဟု ပခုက္ကူမြို့မရဲစခန်းမှူး ဒုရဲမှူး သိန်းဆန်းဦးက ပြောသည်။\nလူသတ်မှုကျူးလွန်ရာတွင် ထွန်းထွန်းဦး (ခ) နီဂဒိုး (ခ) ဒိုးကြီး ၀တ်ဆင်ထားသည့် သွေးစွန်းပေနေသည့် အ၀တ်အစားများ သိမ်းဆည်းထားပြီး လူသတ်ရာတွင် အသုံးပြုသည့် ခလုတ်ဓားအား ၎င်းလွှင့်ပစ်သည့်နေရာတွင် ရှာဖွေနေကြောင်း သိရသည်။\nအဆိုပါဖြစ်စဉ်နှင့် ပက်သက်၍ ပခုက္ကူမြို့မရဲစခန်းတွင် ထွန်းထွန်းဦး (ခ) နီဂဒိုး (ခ) ဒိုးကြီး အား (ပ) ၉၇၂/၂၀၁၈ ၊ ရာဇသတ်ကြီးပုဒ်မ ၃၀၂ ဖြင့် အမှုဖွင့်အရေးယူ ဆောင်ရွက်လျက်ရှိကြောင်း သိရသည်။\nPosted in CrimeTagged ဓားထိုးမှု, ပခုက္ကူLeaveaComment on ပခုက္ကူမြို့ အမှတ် ၁၁ ရပ်ကွက်ရှိ စည်ပင်သာယာ အမှိုက်ပုံအနီးတွင် ၁၄ နှစ်အရွယ် အမျိုးသားက ၃၅ နှစ်အရွယ် အမျိုးသားအား ဓားဖြင့်ထိုးသတ်မှုဖြစ်ပွား\nကျောက်မဲတွင် ဌာနဆိုင်ရာ ခရိုင်မှူးအား အငယ်တန်းစာရေးက ဓားဖြင့် ထိုးသတ်မှုဖြစ်ပွား\nရှမ်းပြည်နယ်မြောက်ပိုင်း ကျောက်မဲမြို့ရှိ ခရိုင်သဘာဝဘေးအန္တရာယ်စီမံခန့်ခွဲမှု ဦးစီးဌာနမှ ခရိုင်မှူးအား အငယ်တန်းစာရေးက ဓားဖြင့်ထိုးမှုဖြစ်ပွားခဲ့ကြောင်း ရှမ်းပြည်နယ် ရဲတပ်ဖွဲ့မှ ဧပြီ ၁၉ ရက်တွင် သိရသည်။\nဖြစ်စဉ်မှာ ခရိုင်မှူး ဦးအောင်ကျော်မိုးသည် (၃၄ နှစ်)သည် ဧပြီ ၁၈ ရက် ညပိုင်းတွင် သောက်စားမူးယစ်ပြီး အိမ်ပြန်လာစဉ် ဇနီးနှင့်စကားများခဲ့ပြီးနောက် ရုံးပေါ်သို့တက်သွားခဲ့ကြောင်း၊ ရုံးပေါ်တွင် ရုံးစောင့်ညတာဝန်ကျ ဦးလွင်ဦးနှင့် စကားများရန်ဖြစ်ရာ အငယ်တန်းစာရေး ဦးသိန်းမြင့်ထွန်းက ၀င်ရောက်ဖျန်ဖြေခဲ့သော်လည်း ရန်ပြုသဖြင့် ဦးသိန်းမြင့်ထွန်းက ၁၃ လက်မခန့်ရှိ ဓားဦးချွန်ဖြင့် ထိုးခဲ့ခြင်းဖြစ်ကြောင်း သိရသည်။\nဓားဖြင့် အထိုးခံရသူ ဦးအောင်ကျော်မိုးအား ဆေးရုံသို့ ပို့ဆောင်ခဲ့သော်လည်း ၎င်းမှာ ရရှိသော ဒဏ်ရာများဖြင့် သေဆုံးခဲ့ကြောင်း သိရသည်။\n“ဇနီးဖြစ်သူနဲ့ စကားများပြီး ရုံးကိုထွက်သွားတယ်။ ရုံးမှာ ညစောင့်နဲ့ထပ်ပြီး စကားများတယ်လို့ သိရတယ်။ ရုံးစောင့် ညတာဝန်ကျသူက အိမ်ကို သူ့မိန်းမကို လာခေါ်တယ်။ ရန်တွေဖြစ်ကုန်ပြီ။ သွားကြည့်တော့ ဦးအောင်ကျော်မိုး လဲနေတာ တွေ့ရတယ်။ အဲဒီရုံးက စာရေး သိန်းမြင့်ထွန်းက ရင်ဘတ်ကို ဖိထားတာတွေ့တော့ ဆေးရုံကိုပို့တော့ ဓားဒဏ်ရာနဲ့ သေဆုံးတာဖြစ်တယ်။ တရားခံ သိန်းမြင့်ထွန်းကို ဖမ်းဆီးရမိပြီး အမှုဖွင့် ဆောင်ရွက်ထားခြင်းဖြစ်တယ်” ဟု ရှမ်းပြည်နယ် ရဲတပ်ဖွဲ့မှ ဒုရဲမှူး စိုးထွန်းဝင်းက ပြောကြားသည်။\nသေဆုံးသူ ဦးအောင်ကျော်မိုး အလောင်းအား တာဝန်ရှိသူများက သွားရောက်စစ်ဆေးရာ ယာဘက်လက်ကောက်ဝတ် ပြတ်ရှဒဏ်ရာ နှစ်ချက်၊ ၀ဲလက်ဖျံ ပြတ်ရှဒဏ်ရာ တစ်ချက်၊ ၀မ်းဗိုက်တွင် ထိုးသွင်းဒဏ်ရာ နှစ်ချက်၊ ၀မ်းဗိုက်ယာဘက် ထိုးသွင်းဒဏ်ရာ တစ်ချက်တို့ဖြင့် သေဆုံးနေသည်ကို တွေ့ရှိခဲ့ကြောင်း ရှမ်းပြည်နယ် ရဲတပ်ဖွဲ့မှ သိရသည်။\nဖြစ်စဉ်တွင် ဓားဖြင့်ထိုးသူ ဦးသိန်းမြင့်ထွန်းအား ဆေးရုံတွင် အသင့်တွေ့ရှိရသဖြင့် မေးမြန်းရာ ၎င်းမှ ဓားဖြင့်ထိုးခဲ့ကြောင်း ၀န်ခံသဖြင့် ဖမ်းဆီးအရေးယူခဲ့ကြောင်း ရှမ်းပြည်နယ်ရဲတပ်ဖွဲ့မှ သိရသည်။\nအမှုနှင့် ပတ်သက်ပြီး သေဆုံးသူ၏ ဇနီး ဒေါ်ဇင်မေဦးက တရားလိုပြုလုပ် တိုင်ကြားခဲ့သဖြင့် ဓားဖြင့်ထိုးခဲ့သူ သဘာဝဘေးအန္တရာယ် စီမံခန့်ခွဲမှု ဦးစီးဌာနမှ အငယ်တန်းစာရေး ဦးသိန်းမြင့်ထွန်းအား (ပ)၁၈၂/ ၁၈၊ ရာဇသတ်ကြီးပုဒ်မ ၃၀၂ အရ အမှုဖွင့်လှစ်ထားပြီး ဖမ်းဆီးအရေးယူထားကြောင်း ရှမ်းပြည်နယ်ရဲတပ်ဖွဲ့မှ သိရသည်။\nPosted in Crime, NewsTagged ဓားထိုးမှုLeaveaComment on ကျောက်မဲတွင် ဌာနဆိုင်ရာ ခရိုင်မှူးအား အငယ်တန်းစာရေးက ဓားဖြင့် ထိုးသတ်မှုဖြစ်ပွား\nအမျိုးသားတစ်ဦးအား ၀ိုင်းဝန်းရိုက်နှက်ပြီး ဓားဖြင့်ထိုးသည့် လူငယ်သုံးဦးကို ဖမ်းဆီး\n၂၉ နှစ်အရွယ် အမျိုးသားတစ်ဦးအား အုပ်စုဖွဲ့ ၀ိုင်းဝန်းရိုက်နှက်၊ ဓားဖြင့်ထိုးသည့် လူငယ်သုံးဦးအား ဖမ်းဆီးထားကြောင်း ဧပြီ ၁၇ ရက်တွင် စစ်ကိုင်းမြို့မ ရဲစခန်းမှ သိရသည်။\nဧပြီ ၁၆ သင်္ကြန်အတက်နေ့ ည ၈ နာရီခန့်က စစ်ကိုင်းမြို့၊ ရွှေမင်းဝံရပ်ကွက်၊ ၉ လမ်း ဦးထွန်းနိုင်ဓာတ်ဆီဆိုင်ရှေ့တွင် မျိုးကိုကို၊ အောင်ကိုကိုနှင့် သူငယ်ချင်းများ ရောက်ရှိခဲ့ပြီး ဦးထွန်းနိုင်နှင့် စကားပြောနေစဉ် ရွှေမင်းဝံရပ်ကွက်နေ ထက်မြက်အောင်နှင့် ၎င်းတို့အဖွဲ့မှ ပါလာသော လွှမ်းမိုးဇော်တို့ စကားများ ခိုက်ရန်ဖြစ်ပွားခဲ့သဖြင့် မျိုးကိုကိုမှ ၀င်ရောက်ဖျန်ဖြေစဉ် ဓာတ်ဆီဆိုင်ပိုင်ရှင် ဦးထွန်းနိုင်၏ သားပြည့်ဖြိုးကျော်သည် ဆိုင်အတွင်းမှ ထွက်လာပြီး မျိုးကိုကိုအား ဓားဖြင့်ထိုးခြင်း ထက်မြက်အောင်နှင့် မိုးကျော်တို့မှ ၀ိုင်းဝန်းထိုးကြိတ် ရိုက်နှက်ရာ ယာဝမ်းဗိုက်ထိုးသွင်း ဒဏ်ရာနှစ်ချက်၊ ဦးခေါင်းနောက်စိ ပြတ်ရှဒဏ်ရာတစ်ချက်ရရှိခဲ့ပြီး ဓာတ်ဆီဆိုင်အနီး ပြည့်ဖြိုးစတိုးလမ်းကြား၌ လဲကျခဲ့သဖြင့် စစ်ကိုင်းဆေးရုံသို့ ပို့ဆောင်ခဲ့ရာ ဒဏ်ရာပြင်းထန်သဖြင့် မန္တလေးဆေးရုံကြီးသို့ (စိုးရိမ်ရ) လူနာအဖြစ် ကုသနေရကြောင်း ရဲမှုခင်းမှတ်တမ်းအရ သိရသည်။ မျိုးကိုကို(၂၉ နှစ်)၊ ရွှေမင်းဝံရပ်ကွက်အား ဓားဖြင့်ထိုးကာ ၀ိုင်းဝန်းရိုက်နှက်ခဲ့သည့် ပြည့်ဖြိုးကျော် (၁၈ နှစ်)၊ ထက်မြတ်အောင်(ခ)ထက်ကြီး(၁၈ နှစ်)၊ မိုးကျော် (၁၈ နှစ်) ရွှေမင်းဝံရပ်ကွက်တို့အား စစ်ကိုင်းမြို့မရဲစခန်းတွင် (ပ)၁၇၃/၁၈ ရာဇသတ်ကြီး ဥပဒေပုဒ်မ ၃၂၆၊ ၁၁၄ ဖြင့် အမှုဖွင့်ဖမ်းဆီး စစ်ဆေးနေကြောင်း သိရသည်။\nPosted in Crime, NewsTagged ဓားထိုးမှုLeaveaComment on အမျိုးသားတစ်ဦးအား ၀ိုင်းဝန်းရိုက်နှက်ပြီး ဓားဖြင့်ထိုးသည့် လူငယ်သုံးဦးကို ဖမ်းဆီး\nနေပြည်တော် တပ်ကုန်းမြို့နယ်တွင် အုပ်စုဖွဲ့ရန်ပြုခံရပြီး ဓားဖြင့်အထိုးခံရသဖြင့် တက္ကသိုလ်ဝင်တန်းဖြေဆိုထားသူ လူငယ်တစ်ဦး သေဆုံး\nနေပြည်တော် တပ်ကုန်းမြို့နယ်တွင် အုပ်စုဖွဲ့ရန်ပြုခံရခြင်းကြောင့် ၁၀ တန်းဖြေဆိုထားသူ လူငယ်တစ်ဦး ဓားထိုးခံရပြီး သေဆုံးခဲ့ကြောင်း သိရသည်။\nတပ်ကုန်းမြို့ ဘုရင့်နောင်ရပ်ကွက်နေ ဆယ်တန်းဖြေဆိုထားသူ ၁၆ နှစ် အရွယ် မောင်မှူးပြည့်စုံမှာ မတ် ၃၁ ရက် ည ၉နာရီခွဲ ခန့်က သူငယ်ချင်းများနှင့်အတူ တပ်ကုန်းမြို့အတွင်း ဆိုင်ကယ်မောင်းနှင်လာစဉ် အုပ်စုဖွဲ့ ဆိုင်ကယ်မောင်းလာသည့် လူငယ်အုပ်စုက လမ်းပိတ်ဆို့ကာ ရန်ပြုခံခဲ့ရခြင်းဖြစ်ကြောင်း မောင်မှူးပြည့်စုံ၏အစ်ကို ကိုချစ်မင်းဦးက ပြောကြားသည်။\n“ခံရတဲ့ဘက်က အုပ်စုမဟုတ်ဘူး။ လေးယောက်ပေါ့။ ၁၀ တန်းဖြေထားတဲ့ ကလေးလေးတွေ၊ တစ်ဖက်အဖွဲ့ကတေ့ အုပ်စုလိုက်ပေါ့။ လူ ၂၀ လောက်ရှိတယ်။ ဆိုင်ကယ်အများကြီးနဲ့ မောင်းနေတဲ့သူတွေပေါ့။ ကလေး လေးယောက်ကို သူတို့အထဲက တစ်ယောက်က ဓားနဲ့လိုက်ထိုးတာပေါ့ ။ ကျွန်တော့်ညီလေးက ကြောင်တောင်တောင် ရပ်နေတော့ သူခံလိုက်ရတာပေါ့။ ကျန်တဲ့ကလေးတွေကတော့ ပြေးတော့လွတ်သွားတယ်” ဟု သေဆုံးသူ လူငယ်၏ အစ်ကိုဖြစ်သူ ကိုချစ်မင်းဦးက ပြောကြားသည်။\nမောင်မှူးပြည့်စုံမှာ ရင်ဘတ်တွင် ဓားဒဏ်ရာရရှိခဲ့ပြီး တပ်ကုန်း ခုတင် ၁၀၀ ဆေးရုံမှ နေပြည်တော် ခုတင် ၁၀၀၀ ဆေးရုံသို့ ပြောင်းရွှေ့ကုသခဲ့သော်လည်း သေဆုံးခဲ့ကြောင်း၊ ယင်းဖြစ်စဉ်နှင့်ပတ်သက်ပြီး သေဆုံးသူ၏ အစ်မဖြစ်သူ မမြင့်မြင့်သိန်းက တပ်ကုန်းမြို့နေ ဖြိုးသီဟ၊ ကျော်ထက်အောင် အပါအ၀င် ပြစ်မှုကျူးလွန်သူများအား အရေးယူပေးရန် တရားလိုပြုလုပ်တိုင်တန်းခဲ့ကြောင်း သိရသည်။\nအဆိုပါ လူငယ်သေဆုံးခဲ့သည့်ဖြစ်စဉ် နှင့် ပတ်သက်ပြီး တပ်ကုန်းမြို့မရဲစခန်းတွင် ပုဒ်မ ၃၀၂၊ ၁၁၄ တို့ဖြင့် အမှုဖွင့်ထားကြောင်း၊ ဓားဖြင့်ထိုးသည့် တရားခံကြွက်နီ (ခ) ထက်ရာဇာနှင့် လူငယ်လေးဦးအား ဖမ်းဆီးစစ်ဆေး လျက်ရှိကြောင်း တပ်ကုန်းမြို့မရဲစခန်းမှ တာဝန်ရှိသူတစ်ဦးက အတည်ပြုပြောကြားသည်။\nအဆိုပါအမှုတွင် ပြစ်မှုကျူးလွန်သူများမှာ ငါးဦးတည်းမဟုတ်ဘဲ အနည်းဆုံးလူငယ် ၁၅ မှ ၂၀ ဦးခန့်ရှိသည်ဟု သေဆုံးသူနှင့်အတူ ရန်ပြုခံရသည့် လူငယ်များက ပြောကြားခဲ့ကြောင်း၊ တိုင်ချက်ဖွင့်ရာတွင်မူ စခန်းမှ ငါးဦးသာ ထည့်သွင်းထားသကဲ့သို့ အခြားသော ရန်ပြုခံရသည့် လူငယ်သုံးဦးကိုလည်း ထည့်သွင်းထားခြင်းမရှိကြောင်း ကိုချစ်မင်းဦးက ပြောကြားသည်။\nအဆိုပါကိစ္စနှင့်ပတ်သက်ပြီး တပ်ကုန်းမြို့မရဲစခန်းသို့ ဆက်သွယ်မေးမြန်းရာ အမှုကို တာဝန်ယူစစ်ဆေးနေသည့် စခန်းမှူးမရှိသေး၍ အမှုဖြစ်စဉ် အသေးစိတ်ကို ပြောကြားနိုင်ခြင်းမရှိကြောင်း တာဝန်ရှိသူတစ်ဦးက ပြောကြားသည်။\nPosted in NewsTagged ဓားထိုးမှုLeaveaComment on နေပြည်တော် တပ်ကုန်းမြို့နယ်တွင် အုပ်စုဖွဲ့ရန်ပြုခံရပြီး ဓားဖြင့်အထိုးခံရသဖြင့် တက္ကသိုလ်ဝင်တန်းဖြေဆိုထားသူ လူငယ်တစ်ဦး သေဆုံး